hotchpotch/miracl-hf-unified huggingface dataset:
นาธาน เอเดรียน
นาธาน การ์-จูน เอเดรียน (; 7 ธันวาคม ค.ศ. 1988 —) เป็นนักว่ายน้ำชาวอเมริกัน และได้รับเหรียญรางวัลโอลิมปิก 4 เหรียญ (3 เหรียญทอง และ 1 เหรียญเงิน) นอกจากนี้เขายังเป็นผู้ครองสถิติโลก ในประเภท 50 ม. – 100 ม.
เขาเกิดในเบรเมอร์ตัน รัฐวอชิงตัน ในปี ค.ศ. 1988 เขาเป็นลูกชายของเจมส์และเซซิเลีย เอเดรียน เซซิเลียแม่ของเขาเป็นชาวจีน เกิดและเติบโตในฮ่องกง แม่ของเขาเป็นพยาบาลในย่านโรงเรียนเบรเมอร์ตัน และพ่อของเขาเป็นนักวิศวกรนิวเคลียร์ เอเดรียนมีพี่สาวชื่อ โดเนลลา ซึ่งเป็นนักว่ายน้ำของมหาวิทยาลัยรัฐแอริโซนา และพี่ชายคนโต จัสติน เป็นนักว่ายน้ำของมหาวิทยาลัยวอชิงตัน เอเดรียนเริ่มว่ายน้ำตั้งแต่อายุ 5 ขวบ เพราะได้รับแรงบันดาลใจจากพี่ชายของเขา เขาจบการศึกษาในปี ค.ศ. 2006 จากโรงเรียนมัธยมปลายเบรเมอร์ตัน เอเดรียนเข้าเป็นนักศึกษาของมหาวิทยาลัยแคลิฟอร์เนีย เบิร์กลีย์ในฤดูใบไม้ร่วงของปี ค.ศ. 2006 เอกวิชาสาธารณสุข เขาจบการศึกษาด้วยเกียรตินิยมในฤดูใบไม้ผลิของปี ค.ศ. 2012 เอเดรียนเป็นแชมป์เอ็นซีเอเอ 5 สมัยได้แก่ ฟรีสไตล์ 50 หลาในปี ค.ศ. 2009 และ ค.ศ. 2011 และฟรีสไตล์ 100 หลาในปี ค.ศ. 2009, ค.ศ. 2010 และ ค.ศ. 2011
ในชิงแชมป์โลกระยะสั้น 2008 เอเดรียนได้รับรางวัลเหรียญทองในรายการฟรีสไตล์ 100 เมตร และผลัดฟรีสไตล์ 4×100 เมตร และเหรียญเงินในผลัดผสม 4×100 เมตร ในรายการผลัดฟรีสไตล์ 4×100 เอเดรียได้ว่ายร่วมกับไรอัน ลอชต์ ไบรอัน ลุนด์ควิสต์ และดัก แวน วี โดยได้รับรางวัลเหรียญทอง และทำสถิติโลกด้วยเวลา 3 นาที 08.44 วินาที ในรายการที่ 2 ฟรีสไตล์ 100 เมตร เอเดรียนได้รับรางวัลเหรียญทองด้วยเวลา 46.67 วินาที ในขณะที่ฟีลิปโป มาญีนี จบอันดับที่ 2 ด้วยเวลา 46.70 วินาที สำหรับรายการสุดท้าย ผลัดผสม 4×100 เมตร เอเดรียได้ว่ายร่วมกับแรนดัล บอล มาร์ก แก๊งลอฟฟ์ และไรอัน ลอชต์ โดยได้รับรางวัลเหรียญเงิน ในขณะที่เหรียญทองเป็นของรัสเซีย
ในการการคัดเลือกนักกีฬาว่ายน้ำทีมชาติสหรัฐอเมริกาในโอลิมปิก เอเดรียนได้อันดับ 4 ในฟรีสไตล์ 100 เมตร และเขาผ่านการคัดเลือกในรายการผลัดฟรีสไตล์ 4×100 เมตรในกีฬาโอลิมปิก นอกจากนี้เขายังได้อันดับที่ 6 ในฟรีสไตล์ 50 เมตร
ในโอลิมปิกฤดูร้อน 2008 ที่ ปักกิ่ง เอเดรียนได้เข้าร่วมในเลกที่ 1 ของรอบคัดเลือกในรายการผลัดฟรีสไตล์ 4×100 เมตร ทำเวลาได้ 48.82 วินาที โดยว่ายร่วมกับคัลเลน โจนส์ เบน ไวลด์แมน-โตไบรเนอร์ และแมตต์ กรีเวอร์ส และสร้างสถิติใหม่ด้วยเวลา 3 นาที 12.23 วินาที วันต่อมาสถิติโลกได้ถูกสร้างใหม่โดยไมเคิล เฟ็ลปส์ การ์เร็ต เวเบอร์-เกล คัลเลน โจนส์ และเจสัน ลีแซก ด้วยเวลา 3 นาที 08.24 วินาที ตามมาด้วยฝรั่งเศสและออสเตรเลียในรอบสุดท้าย โดยเอเดรียนได้รับเหรียญทองแม้เขาจะไม่ได้แข่งในรอบสุดท้าย
ปลาสินสมุทรมัดหมี่
ปลาสินสมุทรมัดหมี่ (; ) ปลาทะเลชนิดหนึ่ง จัดอยู่ในวงศ์ปลาสินสมุทร (Pomacanthidae)
มีลักษณะเด่น คือ ส่วนหัวจะมีสีเหลือง และมีลายทางสีดำพาดเป็นแนวตั้งบริเวณตา ส่วนลำตัวช่วงบนมีสีขาวกลางลำตัวมีสีดำแซมขาว และครึ่งหลังมีสีดำ ส่วนหางสีเหลืองลายข้างตัวสีขาว มองดูเป็นเส้นละเอียดบนพื้นดำ ดูคล้ายเส้นหมี่ หรือ เส้นด้าย จึงเป็นที่มาของชื่อสามัญในภาษาไทย มีขนาดโตเต็มที่ประมาณ 17 เซนติเมตร เดิมเคยจัดให้เป็นชนิดเดียวกับชนิด "C. poliourus" ซึ่งปัจจุบันได้จัดให้แยกออกมาต่างหาก
ในน่านน้ำไทยพบได้ตามแนวปะการังบริเวณชายฝั่งทะเล และทางฝั่งตะวันตกของมหาสมุทรแปซิฟิก
เป็นปลาที่มีสีสันสวยงาม จึงนิยมเลี้ยงเป็นปลาสวยงามเช่นเดียวกับปลาสินสมุทรชนิดอื่น ๆ โดยกรมประมงของไทยสามารถเพาะขยายพันธุ์ได้สำเร็จที่ศูนย์วิจัยและพัฒนาประมงชายฝั่งสมุทรสาคร
เจิ่น เล โกว๊ก ตว่าน
เจิ่น เล โกว๊ก ตว่าน (; 5 เมษายน ค.ศ. 1989 —) เป็นนักยกน้ำหนักชาวเวียดนาม เขาได้เข้าร่วมการแข่งขันโอลิมปิกฤดูร้อน 2012 ในประเภท 56 กก.
สีกลุ่มชนอาหรับ
สีกลุ่มชนอาหรับ () เป็นสีที่ใช้ในธงของประเทศหรือดินแดนที่มีกลุ่มชนอาหรับอาศัยอยู่ ประกอบด้วยสีดำ ขาว เขียว แดง โดยสีดำแทนจักรวรรดิกาหลิบรอชิดีน สีขาวแทนราชวงศ์อุมัยยะฮ์ สีเขียวแทนราชวงศ์ฟาติมียะห์ และสีแดงแทนกลุ่มเคาะวาริจญ์
สีกลุ่มชนอาหรับใช้ครั้งแรกบนธงขบวนการปฏิวัติอาหรับ ในปี ค.ศ. 1916 และเริ่มแพร่หลายมากขึ้นหลังการปฏิวัติอียิปต์ พ.ศ. 2495
แฮปปีเนส (เพลงอะระชิ)
แฮปปี้เนส ( เป็นซิงเกิลของอะระชิ อันดับที่ 20 ซิงเกิลนี้ได้ออกขายใน 2 รูปแบบ คือ แบบปกติ ที่มีคาราโอเกะของเพลง และแบบจำกัดที่มีโบนัสแทร็ค 
"Happiness" ได้ใช้ใน ละครโทรทัศน์ญี่ปุ่นเรื่อง "Yamada Tarō Monogatari" ซึ่งนำแสดงโดยสมาชิกในกลุ่ม "โช ซะกุไร" โดยรับบท และ "คะซุนะริ นิโนะมิยะ"
ประวัติศาสตร์ออสเตรเลีย
ประวัติศาสตร์ออสเตรเลีย ประวัติศาสตร์ของดินแดนและประชากรที่อาศัยอยู่ในเครือรัฐออสเตรเลีย รวมถึงชนพื้นเมืองที่อยู่มาก่อน และชาวอาณานิคมที่อพยพเข้ามาในภายหลัง ผู้คนที่เข้ามาอาศัยเป็นกลุ่มแรก เชื่อกันว่าเป็นชนพื้นเมืองดั้งเดิมที่อพยพขึ้นมาอาศัยอยู่ในแผ่นดินทวีปออสเตรเลีย ข้ามทะเลมาจากหมู่เกาะในภูมิภาคเอเชียตะวันออกเฉียงใต้เมื่อประมาณ 40,000 ถึง 70,000 ปีที่แล้ว ธรรมเนียมและประเพณีเชิงศิลป์, ดนตรี และศาสนาที่พวกเขาสถาปนาขึ้นเป็นหนึ่งในประเพณีที่เก่าแก่ที่สุดในประวัติศาสตร์มนุษยชาติ ที่ยังสืบทอดมาจนนับบัดนี้
ชาวยุโรปที่เทียบฝั่งออสเตรเลียและขึ้นบกเป็นคนแรกคือ วิลเลิม ยันส์โซน นักสำรวจชาวดัตช์ ขึ้นฝั่งในปี ค.ศ. 1606 นักสำรวจชาวดัตช์อีก 29 คนได้สำรวจชายฝั่งทางตะวันตกและทางใต้ในคริสต์ศตวรรษที่ 17 และตั้งชื่อทวีปใหม่นี้ว่า "นิวฮอลแลนด์" นักจับปลิงทะเลชาวมากัสซาร์ขึ้นฝั่งออสเตรเลียทางตอนเหนือหลังจาก ค.ศ. 1720 หรืออาจจะก่อนหน้านั้น หลังจากนั้นนักสำรวจชาวยุโรปอื่น ๆ ก็ตามมา จนกระทั่งในปี ค.ศ. 1770 เมื่อเรือโท เจมส์ คุก ร่างแผนที่ชายฝั่งตะวันออกของออสเตรเลียให้กับสหราชอาณาจักร และกลับไปพร้อมกับคำบอกเล่าที่ตั้งรกรากที่อ่าวบอทานี (ปัจจุบันคือนครซิดนีย์ รัฐนิวเซาท์เวลส์)
กองเรือที่หนึ่งจากอังกฤษมาถึงอ่าวบอทานีในเดือนมกราคม ค.ศ. 1788 เพื่อตั้งทัณฑนิคม ในคริสต์ศตวรรษที่ตามมา อังกฤษได้ตั้งอาณานิคมอื่น ๆ บนทวีป และนักสำรวจชาวยุโรปคนอื่น ๆ ได้สำรวจลึกเข้าไปในส่วนในของทวีป ชาวออสเตรเลียพื้นเมืองอ่อนแอลงอย่างมาก ส่วนประชากรก็ลดลงเนื่องจากโรคภัยไข้เจ็บและความขัดแย้งที่มาพร้อมกับชาวยุโรป
การตื่นทองและอุตสาหกรรมการเกษตรได้นำความรุ่งเรืองมายังทวีป ชาวอาณานิคมอังกฤษในทั้งหกอาณานิคมเริ่มปกครองตนเองด้วยระบอบประชาธิปไตยแบบรัฐสภาตั้งแต่ช่วงกลางคริสต์ศตวรรษที่ 19 ในที่สุดชาวอาณานิคมก็ได้จัดทำประชามติเพื่อรวมตัวกันสถาปนาสหพันธรัฐใน ค.ศ. 1901 นับตั้งนั้นเป็นต้นมา ประวัติศาสตร์ของออสเตรเลียสมัยใหม่ก็เริ่มต้นขึ้น ประเทศออสเตรเลียต่อสู้ในสงครามโลกทั้งสองครั้งเคียงข้างกับอังกฤษ และกลายมาเป็นพันธมิตรสำคัญของสหรัฐอเมริกานับตั้งแต่จักรวรรดิญี่ปุ่นเริ่มแผ่อำนาจคุกคามในสงครามโลกครั้งที่สอง การค้าขายกับทวีปเอเชียเพิ่มขึ้น และโครงการรับคนเข้าเมืองหลังสงครามได้นำผู้อพยพกว่า 6.5 ล้านคนจากทุกทวีปเข้ามาในประเทศ นับจากหลังสงครามโลกครั้งที่สองเป็นต้นมาก็มีผู้อพยพหลั่งไหล่มาเรื่อย ๆ จากกว่า 200 ประเทศ จนจำนวนประชากรพุ่งขึ้นถึงกว่า 23 ล้านคนใน ค.ศ. 2014 และกลายมาเป็นประเทศที่มีเศรษฐกิจที่ใหญ่ที่สุดอันดับที่ 12 ของโลก
อาสนวิหารนักบุญไอแซค
อาสนวิหารนักบุญไอแซค () เป็นอาสนวิหารของศาสนจักรออร์โธดอกซ์รัสเซีย ตั้งอยู่ในนครเซนต์ปีเตอร์สเบิร์กของประเทศรัสเซีย อาสนวิหารนักบุญไอแซคเป็นอาสนวิหารออร์โธดอกซ์ที่ใหญ่ที่สุดในโลก และยังเป็นอาสนวิหารคริสต์ที่ใหญ่เป็นอันดับ 4 ของโลก ตั้งชื่อตามนักบุญไอแซคแห่งดัลเมเชีย ผู้เป็นนักบุญองค์อุปถัมภ์ของพระเจ้าซาร์ปีเตอร์มหาราช ซึ่งทรงเสด็จพระราชสมภพตรงกับวันสมโภชฉลองนักบุญไอแซค
อาสนวิหารนี้ใช้เวลาสร้างถึง 4 ทศวรรษตั้งแต่ปี 1818 ถึง 1858 ตัวอาคารมีสถาปัตยกรรมแบบฟื้นฟูคลาสสิก ออกแบบโดยสถาปนิกชาวฝรั่งเศส โอกุสต์ เดอ มงแฟร์ร็อง ผู้ซึ่งร่ำเรียนมาจากหอศิลป์ของ ชาร์ล แปร์ซิเยร์ นักออกแบบคนโปรดของจักรพรรดินโปเลียนที่ 1 แห่งฝรั่งเศส
อะโอะโซะระโนะชิตะ, คิมิโนะโทะนะริ
อะโอะโซะระโนะชิตะ, คิมิโนะโทะนะริ () เป็นซิงเกิลของวงบอยแบนด์ประเทศญี่ปุ่น "อะระชิ" 
ออกวางขายในวันที่ 13 พฤษภาคม พ.ศ. 2558 
โดยไทเทิ้ลแทร็คของซิงเกิลจะถูกใช้เป็นเพลงประกอบละครทีวีทางสถานี ฟูจิทีวี เรื่อง ‘Youkoso, Wagaya e’ ที่ออนแอร์ตอนแรก 13 เมษายน พ.ศ. 2558 โดยมี มะซะกิ ไอบะ (Aiba Masaki) หนึ่งในสมาชิกวงนำแสดง
ซิงเกิลชุดนี้จะมีด้วยกัน 2 เวอร์ชัน คือ Limited Edition และ Regular Edition โดยแบบ Limited Edition จะมาพร้อมกับดีวีดีบรรจุมิวสิควีดีโอและเบื้องหลังการทำงาน รวมถึง 1 เพลงประกอบซิงเกิล ส่วนแบบ Regular Edition จะมาพร้อมกับเพลงประกอบซิงเกิล 2 เพลง รวมถึงโบนัสแทร็คในชื่อ “Ura Ara Talk 2015″ ที่เหล่าเมมเบอร์จะมานั่งตอบทุกคำถามที่คุณอยากรู้ให้ได้ฟังกันผ่านโบนัสแทร็คชิ้นนี้ หลังเปิดโอกาสให้แฟนคลับ ส่งคำถามที่อยากถาม อะระชิ กันเข้ามาได้ทางหน้าเว็บไซต์
ซิงเกิลนี้ได้อันดับ 1 ในออริคอนชาร์ตรายสัปดาห์ โดยขายได้จำนวน 501,010 ชุด ในสัปดาห์แรกที่ออกขาย และยังได้อันดับ 1 ในเจแปนฮ็อต 100 บิลบอร์ด
โกโชงาวาระ
เมืองโกโชงาวาระ () เป็นเมืองในจังหวัดอาโอโมริ ประเทศญี่ปุ่น เมืองโกโชงาวาระเป็นหนึ่งในเมืองที่มีเขตการปกครองที่ไม่ติดต่อกัน เขตที่ใหญ่กว่าเป็นพื้นที่ที่ไม่มีทางออกสู่ทะเล และเขตที่เล็กกว่าติดกับทะเลญี่ปุ่น
เลโอนาร์โด ซีกาลี
เลโอนาร์โด เคร์มัน ซีกาลี () เกิดเมื่อวันที่ 28 พฤษภาคม พ.ศ. 2530 ในนครกัมปานา เป็นนักฟุตบอลชาวอาร์เจนตินา ผู้ซึ่งปัจจุบันเล่นให้กับสโมสรฟุตบอลดีนาโมซาเกร็บ ในเพอร์วา ฮาเอนเอล ลีกสูงสุดของประเทศโครเอเชีย ในตำแหน่งกองหลัง
สถานีรถไฟตันจงปาการ์
สถานีรถไฟตันจงปาการ์ (; ; ) หรือ สถานีรถไฟถนนเกปเปล หรือ สถานีรถไฟสิงคโปร์ เคยเป็นสถานีปลายทางฝั่งใต้ของรถไฟระหว่างเมืองของเคทีเอ็ม ดำเนินการโดย เกอเรตาปีตานะฮ์เมอลายู ปิดทำการไปเมื่อวันที่ 30 มิถุนายน ค.ศ. 2011 อาคารสถานีได้รับการจดทะเบียนให้เป็นอนุสรณ์แห่งชาติ เมื่อวันที่ 9 เมษายน ค.ศ. 2011 เป็นสถานที่แห่งหนึ่งซึ่งแสดงออกถึงความสัมพันธ์มาเลเซีย–สิงคโปร์เป็นอย่างดี
จากข้อตกลงระหว่างมาเลเซีย–สิงคโปร์ เมื่อวันที่ 24 พฤษภาคม ค.ศ. 2010 ส่งผลให้สถานีรถไฟแห่งนี้ ปิดทำการเมื่อวันที่ 1 กรกฎาคม ค.ศ. 2011 และย้ายสถานีปลายทางไปที่จุดผ่านรถไฟวุดแลนด์ ส่วนสถานีรถไฟตันจงปาการ์แห่งนี้ จะปรับเปลี่ยนไปเป็นพิพิธภัณฑ์ ซึ่งแผนการปิดสถานีรถไฟตันจงปาการ์ ได้มีการวางแผนมา 20 ปีแล้ว
ก่อนที่ทางด่วนยะโฮร์-บาห์รูจะเปิดใช้งาน ทางรถไฟมีจำกัดเฉพาะบนเกาะสิงคโปร์เท่านั้น ภายหลังจากที่มีการเปิดใช้งานสะพานถนนเชื่อมในปี ค.ศ. 1919 จึงมีรถไฟสินค้าวิ่งให้บริการระหว่างประเทศครั้งแรกวันที่ 17 กันยายน ค.ศ. 1923 และเปิดเดินรถไฟโดยสารในวันที่ 1 ตุลาคม ค.ศ. 1923 ส่วนสถานีรถไฟตันจงปาการ์ ได้เริ่มเปิดใช้งานวันที่ 3 พฤษภาคม ค.ศ. 1932 เปิดทำการมานานกว่า 79 ปี และได้ปิดตัวลงเมื่อวันที่ 1 กรกฎาคม ค.ศ. 2011 ก่อนที่จะกลายเป็นพิพิธภัณฑ์รถไฟสิงคโปร์
สถานีรถไฟตันจงปาการ์ มีรูปแบบงานศิลปะแบบอลังการศิลป์ ด้านหน้ามีเสารูปปั้นแกะสลัก 4 เสา แสดงถึงเกษตรกรรม, อุตสาหกรรม, การค้าขาย และการขนส่ง งานชิ้นนี้ออกแบบโดยรูดูลโฟ นอลลี หลังคาอาคารเป็นเพดานทรงโค้ง ในโถงอาคารมีจะภาพวาดแสดงความสัมพันธ์มาเลเซีย–สิงคโปร์ ติดอยู่ตามผนัง
เคยมีขบวนรถไฟระหว่างเมืองของเคทีเอ็มวิ่งให้บริการระหว่างกัวลาลัมเปอร์–สิงคโปร์ 6 วันต่อขบวน นอกจากนี้ยังเคยมีขบวนรถไฟรับ-ส่งระยะสั้นระหว่างยะโฮร์บาห์รู–สิงคโปร์อีกด้วย รถไฟทุกขบวนยุติการให้บริการที่สถานีนี้ตั้งแต่วันที่ 1 กรกฎาคม ค.ศ. 2011 และย้ายไปสถานีปลายทางไปที่จุดผ่านรถไฟวุดแลนด์
มีสถานีรถไฟฟ้าสองแห่ง อยู่ใกล้กับสถานีรถไฟตันจงปาการ์ ได้แก่ สถานีตันจงปาการ์ และสถานีออตรัมปาร์ก โดยอยู่ห่างจากที่นี่ไปประมาณ 1 กิโลเมตร
เมื่อสิงคโปร์ประกาศเอกราชจากมาเลเซียในปี ค.ศ. 1965 ทำให้ไม่มีด่านตรวจคนเข้าเมืองทั้งสองประเทศเป็นเวลานานระยะหนึ่ง ดังนั้น จึงมีการเปิดใช้งานด่านตรวจคนเข้าเมือง สำหรับรถไฟ ที่สถานีรถไฟตันจงปาการ์ และสำหรับถนน ที่ด่านวุดแลนด์ เนื่องจากการมีด่านตรวจคนเข้าเมืองที่แยกจากกัน ทำให้เกิดความยากลำบาก ส่งผลให้ต้องปิดทำการสถานีรถไฟตันจงปาการ์แห่งนี้ และเปลี่ยนปลายทางไปที่จุดผ่านรถไฟวุดแลนด์แทน
หลังจากที่มีการรื้อถอนทางรถไฟออกหมดเมื่อวันที่ 25 เมษายน ค.ศ. 2012 อาคารสถานีได้ถูกนำมาเป็นสถานที่จัดแสดงงานแฟชั่น อย่างไรก็ตาม หลังจากนั้น สถานีรถไฟแห่งนี้ก็ไม่เคยเปิดให้ผู้คนภายนอกเข้าไปข้างในได้อีกเลย
เจิ่น เฮี้ยว เงิน
เจิ่น เฮี้ยว เงิน (; 26 มิถุนายน พ.ศ. 2517 —) เป็นนักเทควันโดชาวเวียดนาม ได้เหรียญเงินกีฬาเทควันโด รุ่น 57 กิโลกรัม หญิงในการแข่งขันกีฬาโอลิมปิกที่ซิดนีย์ เมื่อ พ.ศ. 2543 และยังได้เหรียญทองแดงในการแข่งขันเทควันโดหญิงรุ่นแบนตัมเวต กีฬาเอเชียนเกมส์ พ.ศ. 2541 ที่กรุงเทพมหานคร
ฮหว่าง อัญ ต๊วน
ฮหว่าง อัญ ต๊วน () เป็นนักยกน้ำหนักชาวเวียดนาม เกิดเมื่อ 12 กุมภาพันธ์ พ.ศ. 2528 ในจังหวัดบั๊กนิญ
ในการแข่งขันยกน้ำหนักเยาวชนชิงแชมป์โลก พ.ศ. 2548 เขาได้เหรียญเงินในรุ่น 56 กิโลกรัม หญิง โดยยกได้น้ำหนักรวม 276 กิโลกรัม และได้เข้าแข่งขันยกนำหนักชิงแชมป์โลก พ.ศ. 2548 ได้เหรียญทองแดง และได้เหรียญทองแดงอีกครั้งในการแข่งขันชิงแชมป์โลก พ.ศ. 2549 ส่วนในกีฬาเอเชียนเกมส์ พ.ศ. 2549 ที่กาตาร์ ต๊วนได้เหรียญเงิน จนกระทั่ง พ.ศ. 2551 ต๊วนประสบความสำเร็จอย่างมาก โดยได้เหรียญทองยกน้ำหนักชิงแชมป์เอเชีย และเข้าแข่งขันในกีฬาโอลิมปิก พ.ศ. 2551 ที่ปักกิ่ง ประเทศจีน ได้เหรียญเงิน ยกน้ำหนักรุ่นฟลายเวตชาย 56 กิโลกรัม และได้รับรางวัลนักกีฬาแห่งปีของเวียดนามด้วย
อำเภอฮิงาชิอิบารากิ
อำเภอฮิงาชิอิบารากิ () เป็นอำเภอที่ตั้งอยู่ในจังหวัดอิบารากิ ประเทศญี่ปุ่น
เมื่อปี ค.ศ. 2003 อำเภอนี้มีประชากรประมาณ 122,478 คน และมีความหนาแน่นของประชากร 284 คน/กม.² มีเนื้อที่ทั้งหมด 431.44 กม.²
แมลงปอบ้านสองสีเขียวฟ้า
แมลงปอบ้านสองสีเขียวฟ้า () เป็นแมลงปอที่กระจายพันธุ์ตั้งแต่จีนไปจนถึงออสเตรเลีย ตัวผู้มีลำตัว อกและท้องสีฟ้า ปลายหางแหลมสีขาว ปีกใสและมีสีดำอ่อน ๆ ปีกคู่หลังมีแผ่นปีกที่กว้าง ตัวเมียมีลำตัว อกและท้องสีเขียว ท้องด้านบนมีแถบสีดำตามยาว หางแหลม ปีกใสและมีสีดำอ่อน ๆ ปีกคู่หลังมีแผ่นปีกที่กว้าง
ปาฏิหาริย์รักข้ามขอบฟ้า
ปาฏิหาริย์รักข้ามขอบฟ้า เป็นนวนิยายไทย จากบทประพันธ์โดยนามปากกาของ "บุษบาพาฝัน" ถูกนำมาสร้างเป็นละครโทรทัศน์ครั้งแรกเมื่อปี พ.ศ. 2558 เขียนบทโทรทัศน์โดย ปะณะ กำกับการแสดงโดย บัณฑิต ทองดี ดำเนินงานโดย บริษัท รักละคร จำกัด ควบคุมการผลิตโดย พลังธรรม กล่อมทองสุข นำแสดงโดย วฤษฎิ์ ศิริสันธนะ, ลักษณ์นารา เปี้ยทา และนักแสดงชั้นนำอีกมากมาย ออกอากาศครั้งแรกวันที่ 14 กรกฎาคม พ.ศ. 2558–20 สิงหาคม พ.ศ. 2558 เวลา 18.35 - 19.50 น. ทางสถานีวิทยุโทรทัศน์ไทยทีวีสีช่อง 3 (ออริจินัล) และทีวีดิจิตอล ช่อง 3 เอชดี ช่อง 33
ลักษณ์นารา เปี้ยทา รับบท ไอรดา หรือ ไอซ์
ด.ช.ณัฐพัชร์ นิมจิรวัฒน์ รับบท เขตพนา (วัยเด็ก)
ด.ญ.ชนัญญา เลิศวัฒนามงคล รับบทเป็น มิมบี (ลูกติดไอรดา)
กัตส์! (เพลงอะระชิ)
Guts! เป็นซิงเกิลลำดับที่ 43 ของวงบอยแบนด์ญี่ปุ่น อะระชิ. ออกวางขายโดยเจสตรอม เมื่อวันที่ 30 เมษายน พ.ศ.2558 รวมอยู่ในอัลบั้ม THE DIGITALIAN
เพลงนี้ได้ใช้เป็นเพลงประกอบของละครโทรทัศน์ญี่ปุ่นเรื่อง "Yowakutemo Katemasu ~Aoshi Sensei to Heppoko Koukou Kyuji no Yabou" เรื่องราวเกี่ยวกับชมรมเบสบอล ที่ออกอากาศตอนแรกทางช่อง NTV เมื่อวันที่ 12 เมษายน พ.ศ.2558 ซึ่งนำแสดงโดย สมาชิกในวง คะซุนะริ นิโนะมิยะ.
ซิงเกิลได้ถูกขายใน 2 รุ่น: รุ่นจำกัด ที่มีโบนัสแทร็คและมีโบนัสดีวีดี กับมิวสิควิดีโอสำหรับเพลง "Guts!" และยังได้หนังสือภาพ 12 หน้าที่มีอยู่จำกัดอีกด้วย. และรุ่นปกติ ที่ประกอบด้วย 2 โบนัสแทร็คและคาราโอเกะสำหรับทั้งเพลง.
เพลงนี้ติดอันดับที่ 6 ในซิงเกิลที่ขายดีที่สุดในปี ด้วยจำนวนที่ขายได้ 604,654 ชุด
ปลาแชด
ปลาแชด () เป็นวงศ์ย่อยของปลาที่อยู่ในวงศ์ปลาหลังเขียว (Clupeidae) ใช้ชื่อวิทยาศาสตร์ว่า Alosinae
พบกระจายพันธุ์อยู่ทั่วโลก ประมาณ 30 ชนิด พบได้ทั้งในทะเล, ชายฝั่ง, แม่น้ำ หรือในแหล่งน้ำจืด และในที่ประเทศที่ไม่มีทางออกทะเล เป็นปลาที่อาศัยอยู่รวมกันเป็นฝูง
แบ่งออกเป็นสกุลต่าง ๆ เช่น "Alosa" (ปลาแฮร์ริ่งแม่น้ำ), " Hilsa" (ปลามงโกรย) หรือ "Tenualosa" (ปลาตะลุมพุก)
ดานิ โอลโม
ดานิเอล "ดานิ" โอลโม การ์บาฆัล () เกิดเมื่อวันที่ 7 พฤษภาคม พ.ศ. 2541 เป็นนักฟุตบอลชาวสเปน ผู้ซึ่งปัจจุบันเล่นให้กับสโมสรฟุตบอลดีนาโมซาเกร็บ ในตำแหน่งกองหน้า
เกิดในตาร์ราซา บาร์เซโลนา ประเทศสเปน โอลโมเป็นนักฟุตบอลเยาวชนของสโมสรฟุตบอลบาร์เซโลนาตั้งแต่อายุ 9 ปี และในฤดูร้อน พ.ศ. 2557 เขาก็ย้ายมายังสโมสรฟุตบอลดีนาโมซาเกร็บ และได้ลงเล่นนัดแรกกับเอนคา ลอกอมอตีวา ในวันที่ 7 กุมภาพันธ์ พ.ศ. 2558
ปลาอกแล
ปลาอกแล หรือ ปลาอกรา หรือ ปลาอกกะแล้ () เป็นปลาทะเลสกุลหนึ่ง ในวงศ์ปลาหลังเขียว (Clupeidae)
จัดเป็นปลาเฮร์ริงจำพวกหนึ่ง ที่จัดอยู่ในสกุล "Herklotsichthys" มีลักษณะสำคัญทางอนุกรมวิธาน คือ ลำตัวแบนข้างมาก สันท้องแหลม เกล็ดบางหลุดง่าย เกล็ดในแนวสันท้องเป็นเหลี่ยมคมเรียงต่อกันคล้ายฟันเลื่อย ปากเล็กเชิดขึ้นเล็กน้อย ฟันเล็กมาก ซี่เหงือกมีจำนวนมาก ไม่มีก้านครีบแข็งหรือเงี่ยง ลำตัวสีเงิน เฉพาะด้านหลังสีน้ำเงินเข้ม บนลำตัวที่ใกล้มุมแผ่นปิดเหงือกมักมีแต้มสีดำคล้ำหนึ่งจุด ครีบหลัง และครีบหางสีดำคล้ำอมเหลือง ขนาดยาวได้ถึง 18 เซนติเมตร
เป็นปลาที่อาศัยอยู่รวมกันเป็นฝูง โดยเป็นปลาผิวน้ำ ปลาขนาดเล็กอาจเข้ามาอยู่ใกล้ฝั่งหรือในน้ำกร่อย
ทั้งหมดพบกระจายพันธุ์ในชายฝั่งของเอเชียตะวันออกเฉียงใต้ และออสเตรเลีย มีบางชนิดพบในอ่าวเปอร์เซีย, ทะเลแดง และฝั่งตะวันตกของมหาสมุทรอินเดีย
อิบารากิ (อิบารากิ)
อิบารากิ () เป็นตำบลที่ตั้งอยู่ในอำเภอฮิงาชิอิบารากิ จังหวัดอิบารากิ ประเทศญี่ปุ่น
เมื่อปี ค.ศ. 2003 ตำบลนี้มีประชากรประมาณ 34,964 คน และมีความหนาแน่นของประชากร 287.44 คน/กม.² มีเนื้อที่ทั้งหมด 121.64 กม.²
สีกลุ่มชนสลาฟ
สีกลุ่มชนสลาฟ () เป็นสีที่ใช้ในธงของประเทศหรือดินแดนที่มีกลุ่มชนสลาฟอาศัยอยู่ ประกอบด้วยสีแดง น้ำเงิน ขาว สีกลุ่มชนสลาฟมีที่มาจากการประชุมชาวสลาฟที่กรุงปราก ปี ค.ศ. 1848 โดยมีพื้นฐานมาจากธงชาติรัสเซียในศตวรรษที่ 17 ชาติแรกที่ใช้สีกลุ่มชนสลาฟบนธงชาติคือ ประเทศสโลวีเนีย
ณัฐิยา ศิรกรวิไล
ณัฐิยา ศิรกรวิไล (ชื่อเล่น: นัท) เกิดเมื่อวันที่ 20 พฤษภาคม พ.ศ. 2516 เป็นนักเขียนบทละครโทรทัศน์ชาวไทย สำเร็จการศึกษาจาก คณะศึกษาศาสตร์ มหาวิทยาลัยศรีนครินทรวิโรฒ มีชื่อเสียงจากการเขียนบทละครโทรทัศน์ที่ได้รับความนิยมหลายเรื่อง ซึ่งบางเรื่องเป็นที่จับตามองเป็นอย่างมากในช่วงที่ละครออกอากาศ นามปากกาในวงการโทรทัศน์ที่เป็นที่รู้จักคือ ณัฐิยา ศิรกรวิไล และมีชื่อเสียงจากผลงานด้านการเขียนบทละครจาก สถานีโทรทัศน์ไทยทีวีสีช่อง 3 อยู่หลายเรื่อง อาทิเช่น สวรรค์เบี่ยง , สูตรเสน่หา , หนึ่งในทรวง , อย่าลืมฉัน
ณัฐิยาเริ่มเขียนบทละครยาวครั้งแรกตั้งแต่ปี พ.ศ. 2539 ละครเรื่องแรกที่ ณัฐิยา ศิรกรวิไล ได้เขียนบทแบบเต็มตัวคือเรื่อง “นางสาวไม่จำกัดนามสกุล” ของบริษัทเอกแซคท์ซิเนริโอ ที่มี มาช่า วัฒนพานิช เป็นนักแสดงร่วมกับพระเอก 5 คน จุดเริ่มต้นของการเขียนบทมาจากการได้ช่วยเขียนบทภาพยนตร์เรื่อง “เกิดอีกทีต้องมีเธอ” ของ RS Film ที่กำกับโดย ปรัชญา ปิ่นแก้ว ตอนนั้นเป็นยุคที่ RS เริ่มเข้ามาทำภาพยนตร์ จึงได้ไปสมัครงาน ซึ่งณัฐิยาอยากเป็นคนเขียนบทมานานแล้ว แต่ยังไม่เคยมีประสบการณ์ ก็เลยหาโอกาสที่จะเอาตัวเองเข้าไปอยู่ในกองถ่าย ขอให้อยู่ตำแหน่งไหนก็ได้ ให้ได้อยู่ใกล้กับบทละครมากที่สุด และมีไอดอลในการเขียนบทละครคือ ศัลยา สุขะนิวัตติ์
ก่อนที่ณัฐิยาจะเข้ามาเขียนบทละครเคยได้ทำบทละครซิทคอม บทภาพยนตร์ เขียนคอลัมน์ในแมกกาซีน และ copy writer ประมาณ 3-4 ปี เมื่อเข้ามาทำงานเขียนบทละครโทรทัศน์อย่างเต็มตัว ณัฐิยา ศิรกรวิไล มีผลงานเขียนบทอย่างต่อเนื่องมากกว่า 30 เรื่อง และเคยได้รับรางวัล บทละครโทรทัศน์ดีเด่น จากเวที รางวัลโทรทัศน์ทองคำ ในผลงานเรื่อง สูตรเสน่หา
คอนคาแคฟแชมเปียนส์ลีก
คอนคาแคฟแชมเปียนส์ลีก (; ชื่อเดิม: คอนคาแคฟแชมเปียนส์คัพ; ) เป็นการแข่งขันฟุตบอลระหว่างสโมสรต่าง ๆ ภายในทวีปอเมริกาเหนือ ซึ่งจัดการแข่งขันโดยสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) เริ่มการแข่งขันครั้งแรกในปี ค.ศ. 1962 ก่อนจะเปลี่ยนมาใช้ชื่อปัจจุบันเมื่อปี ค.ศ. 2008
เรือดำน้ำแบบ 039A
เรือดำน้ำแบบ 039A (ชื่อเรียกนาโต้: เรือดำน้ำชั้นหยวน) เป็นเรือดำน้ำดีเซลไฟฟ้าของกองทัพเรือสาธารณรัฐประชาชนจีน และยังเป็นเรือดำน้ำรุ่นแรกของจีนที่ติดตั้งระบบขับเคลื่อนโดยปราศจากอากาศ (AIP)
เรือดำน้ำแบบ 039A เป็นรุ่นที่พัฒนาต่อยอดมาจากเรือดำน้ำชั้น 039 ถึงแม้ว่าจะเป็นเรือดำน้ำที่ต่อยอดมา แต่ก็พบว่า 039A มีลักษณะที่แตกต่างจาก 039 โดยแทบจะสิ้นเชิง มีเพียงไม่กี่จุดเท่านั้นที่มีลักษณะคล้ายกัน ด้วยความแตกต่างนี้ทำให้ 039A มีอีกชื่อหนึ่งอย่างไม่เป็นทางการว่า เรือดำน้ำแบบ 041
ปัจจุบัน เรือดำน้ำแบบ 039A สามารถแบ่งออกเป็นทั้งหมด 4 รุ่น คือ
ในงานนิทรรศการป้องกันประเทศนานาชาติ 2013 ที่สหรัฐอาหรับเอมิเรตส์ จีนได้เปิดตัวเรือดำน้ำแบบ S20 ซึ่งเป็นเรือดำน้ำฉบับลดขนาดของ 039A ผลิตด้วยวัตถุประสงค์เพื่อการส่งออก ข้อแตกต่างหลักระหว่าง S20 กับ 039A ก็คือมีการนำระบบ AIP ออกไป แต่ตัวเรือถูกออกแบบมาให้สามารถติดตั้งได้ในภายหลัง หรือจะสั่งซื้อแบบออปชั่นพร้อมการต่อเรือเลยก็ได้ ซึ่งหากลูกค้าทำการสั่งซื้อระบบ AIP เพิ่มพร้อมการต่อเรือไปเลยจะทำให้การวางเซ็นเซอร์และระบบอาวุธที่หลากหลายต่างๆตามความต้องการของลูกค้านั้นง่ายยิ่งขึ้น สำหรับการเสนอดำน้ำแก่กองทัพเรือไทย ทางจีนได้เสนอเป็นรุ่นพิเศษคือแบบ S26T พร้อมระบบ AIP แบบสเตอร์ลิง ซึ่งเป็นรุ่นที่ใหญ่กว่า S20
เอฟเอคัพ ฤดูกาล 2015–16
เอฟเอคัพ ฤดูกาล 2015–16 (หรือที่เรียกว่า เอฟเอ ชาลเลนจ์ คัพ) เป็นปรากฏการณ์ที่เกิดขึ้นครั้งที่ 134 ของ เอฟเอคัพ ถ้วยหลักในประเทศในฟุตบอลอังกฤษและการแข่งขันน็อคเอาต์ที่เก่าแก่ที่สุดในโลก. รายการนี้ได้รับการสนับสนุนจาก เอมิเรตส์, และจะเป็นที่รู้จักในฐานะ เอมิเรตส์ เอฟเอ คัพ เพื่อวัตถุประสงค์ในการให้การสนับสนุน. รายการนี้เริ่มต้นกับรอบเบื้องต้นในวันที่ 15 สิงหาคม ค.ศ. 2015, และปิดท้ายด้วยรอบชิงชนะเลิศในวันที่ 21 พฤษภาคม ค.ศ. 2016.
แชมป์เก่าที่จะเข้ามาป้องกันแชมป์ให้ได้คือทีมจาก พรีเมียร์ลีก อาร์เซนอล, หลังจากที่พวกเขาเอาชนะ แอสตันวิลลา 4–0 ใน รอบชิงชนะเลิศครั้งที่ผ่านมา เมื่อวันที่ 30 พฤษภาคม ค.ศ. 2015.
ทุกทีมที่ลงแข่งขันที่ไม่ได้เป็นสมาชิกของ พรีเมียร์ลีก หรือ ฟุตบอลลีก มีการแข่งขันในรอบคัดเลือกที่จะชนะและผ่านรอบแรกไปได้.
รอบแรกมีการจับสลากขึ้นเมื่อวันที่ 26 ตุลาคม ในเวลา 19:00 น. (ตามเวลาท้องถิ่น) และได้ออกอากาศสดทางสถานี บีบีซี ทู และ บีบีซี เรดิโอ 5 ไลฟ์. การแข่งขันรอบแรกจะลงเล่นระหว่างสุดสัปดาห์ของวันที่ 7 พฤศจิกายน. 32 ทีมที่มาจากการผ่านในรอบคัดเลือกที่จะเข้าร่วมกับ 48 ที่มาจาก ลีกวัน และ ลีกทู ในการแข่งขัน. รอบดังกล่าวนับรวมไปถึงสองทีมที่มาจากระดับ 8 ที่ยังคงอยู่ในการแข่งขัน, นอร์ทวิช วิคตอเรีย และ ดิดคอต ทาวน์, ซึ่งเป็นทีมอันดับที่ต่ำที่สุดในรอบนี้; นอร์ทวิช วิคตอเรีย ถ้าผ่านเข้ารอบก็จะกลายเป็นทีมอันดีบต่ำที่สุดที่ได้เข้าไปเล่นในรอบที่สอง.
รอบสองมีการจับสลากขึ้นเมื่อวันที่ 9 พฤศจิกายน และได้มีการถ่ายทอดสดทาง บีบีซี ทู. การแข่งขันรอบสองจะลงเล่นสุดสัปดาห์ของวันที่ 4–7 ธันวาคม ค.ศ. 2015.
ทีมทีมีอันดับต่ำที่สุดที่เข้ามาในรอบนี้ก็คือ นอร์ธวิช วิคตอเรีย, ที่มที่เข้าแข่งขันในระดับ 8 ของฟุตบอลอังกฤษ.
รวมทั้งสิ้น 64 ทีมที่ได้ลงเล่นในรอบนี้: 44 ทีมจาก พรีเมียร์ลีก และ ฟุตบอลลีกแชมเปียนชิป ซึ่งได้เข้ามาในรอบนี้, และ 20 ทีมผู้ชนะจากรอบที่แล้ว. การจับสลากจัดขึ้นเมื่อวันที่ 7 ธันวาคม ค.ศ. 2015 (พ.ศ. 2558).
การแข่งขันมีกำหนดการที่จะลงเล่นระหว่างวันที่ 8 และ 11 มกราคม ค.ศ. 2016 (พ.ศ. 2559).
ทีมอันดับต่ำที่สุดในรอบนี้ คือ อีสต์เลกห์ จากระดับ 5, โดยเป็นทีมเดียวเท่านั้นที่ไม่ได้มาจากระบบลีกที่ยังเหลืออยู่ในการแข่งขัน.
การจับสลากสำหรับรอบสี่จะจัดขึ้นในวันที่ 11 มกราคม ค.ศ. 2016.
รอบสี่มีกำหนดการแข่งขันที่จะลงเล่นระหว่างสุดสัปดาห์ของวันที่ 30 มกราคม ค.ศ. 2016.
สามทีมในรอบนี้, ออกซฟอร์ด ยูไนเต็ด, พอร์ตสมัท และ คาร์ไลล์ ยูไนเต็ด, เป็นทีมอันดับต่ำที่สุดที่กำลังแข่งขันในลีกทู (ระดับ 4).
การจับสลากสำหรับรอบสี่จะจัดขึ้นในวันที่ 31 มกราคม ค.ศ. 2016.
รอบห้ามีกำหนดการแข่งขันที่จะลงเล่นระหว่างสุดสัปดาห์ของวันที่ 20 กุมภาพันธ์ ค.ศ. 2016.
สโมสรที่มีอันดับต่ำที่สุดที่เหลืออยู่ในการแข่งขันคือ ชรูว์สบิวรี ทาวน์, เป็นทีมที่เข้าร่วมใน ลีก วัน (ระดับ 3).
การจับสลากประกบคู่สำหรับรอบหกได้จัดขึ้นเมื่อวันที่ 21 กุมภาพันธ์ ค.ศ. 2016.
รอบหกมีกำหนดการแข่งขันที่จะลงเล่นระหว่างสุดสัปดาห์ของวันที่ 12 มีนาคม ค.ศ. 2016.
ทีมอันดับต่ำที่สุดในรอบนี้ คือ เรดิง, เป็นทีมที่เข้าร่วมใน ลีก แชมเปียนชิป (ระดับ 2).
การจับสลากประกบคู่สำหรับรอบรองชนะเลิศมีขึ้นเมื่อวันที่ 14 มีนาคม ค.ศ. 2016.
รอบรองชนะเลิศมีกำหนดการแข่งขันที่จะลงเล่นในวันที่ 23 และ 24 เมษายน ค.ศ. 2016.
นัดชิงชนะเลิศมีโปรแกรมจะลงเล่นในวันที่ 21 พฤษภาคม ค.ศ. 2016 ที่ สนามกีฬาเวมบลีย์.
บิตเตอร์สวีต (เพลงอะระชิ)
Bittersweet เป็นซิงเกิลลำดับที่ 42 ของวงบอยแบนด์ญี่ปุ่น อะระชิ 
เพลง "Bittersweet" นี้ได้ใช้ในละครโทรทัศน์ญี่ปุ่น เรื่อง ""Shitsuren Chocolatier"" เรื่องราวเกี่ยวกับรักแรกพบที่ยาวนานถึง 12 ปี ของคนทำช็อกโกแลต ซึ่งนำแสดงโดยสมาชิกในวง จุง มะสึโมะโตะ.
บีไซส์ของซิงเกิล ""Road to Glory" " ได้ใช้ในการออกอากาศของโอลิมปิกฤดูหนาว 2014 ที่ออกอากาศทางช่อง NTV.
ซิงเกิลนี้ได้อันดับที่ 5 ในอันดับซิงเกิลขายดีในครึ่งปีแรกในญี่ปุ่น ด้วยจำนวน 591,130 ชุด และยังได้อันดับที่ 7 ใน 50 อันดับซิงเกิลขายดีของปีในญี่ปุ่น ด้วยจำนวนที่ขายได้ 604,654 ชุด
ซิงเกิลได้ถูกขายใน 2 รุ่น: รุ่นจำกัด ที่มีเพลง "Road to Glory" และโบนัสวิดีโอที่เป็นมิวสิควิดีโอของเพลง "Bittersweet" และยังได้หนังสือภาพ 16 หน้า. และรุ่นปกติที่มีเพลง "Road to Glory" เช่นกัน และ 2 โบนัสแทร็ค และมีคาราโอเกะสำหรับทั้งเพลง
ในรายการของอะระชิ ได้มีการประกาศว่าซะโตะชิ โอโนะ หัวหน้าวง เป็นคนออกแบบท่าเต้นในการแสดงสด เพลง "Bittersweet"
พรรคสังคมนิยมอินโดนีเซีย
พรรคสังคมนิยมอินโดนีเซีย (Socialist Party of Indonesia (Indonesian: Partai Sosialis Indonesia) เป็นพรรคการเมืองในอินโดนีเซียระหว่าง พ.ศ. 2491 – 2503 พรรคนี้ถูกคว่ำบาตรโดยซูการ์โน
ในเดือนธันวาคม พ.ศ. 2488 พรรคสังคมนิยมอินโดนีเซีย (ปาร์ซี) ของอามีร์ ซารีฟุดดินและพรรคประชาชนสังคมนิยม (ปาร์ซัส) ของซูตัน ชะห์รีร์ได้รวมตัวกันเป็นพรรคสังคมนิยม ชะห์รีเป็นหัวหน้าพรรคที่เกิดใหม่ พรรคนี้เป็นที่นิยมในหมู่ปัญญาชนและนักศึกษา เมื่อสิ้นปี พ.ศ. 2488 พรรคนี้มีที่นั่งในคณะกรรมกลางแห่งชาติอินโดนีเซียซึ่งเป็นสภาโดยพฤตินัย 25 ที่นั่ง ทั้งอามีรและซูตันต่างได้เป็นนายกรัฐมนตรี ผู้นำคนอื่นของพรรคได้เป็นรัฐมนตรี ความแตกแยกภายในพรรคเกิดขึ้นใน พ.ศ. 2490 เนื่องจากอามีรและกลุ่มนิยมคอมมิวนิสต์มีอิทธิพลมากในพรรค ในเดือนมิถุนายน พ.ศ. 2490 อามีรขับซูตันออกจากพรรค ซูตันได้ตั้งพรรคสังคมนิยมอินโดนีเซียขึ้นมาใหม่เมื่อ 13 กุมภาพันธ์ พ.ศ. 2491
หลังการจัดตั้งสาธารณรัฐอินโดนีเซียที่เป็นเอกราชขึ้นใน พ.ศ. 2493 พรรคสังคมนิยมอินโดนีเซียได้ 17 ที่นั่งในสภา ในการเลือกตั้ง พ.ศ. 2498 พรรคได้รับเลือก 5 ที่นั่ง
หลังการเลือกตั้ง พ.ศ. 2498 เกิดความแตกแยกระหว่างนักการเมืองที่มาจากเกาะชวาและเกาะต่างๆ ในวันที่ 20 กรกฎาคม พ.ศ. 2499 สมาชิกพรรคที่ไม่ได้เป็นชาวชวาลาออกจากพรรค ในวันที่ 28 ตุลาคม พ.ศ. 2499 เรียกร้องให้ยกเลิกพรรคการเมืองซึ่งนำไปสู่แนวคิดประชาธิปไตยแบบชี้นำในพ.ศ. 2500 ซึ่งพรรคสังคมนิยมอินโดนีเซียต่อต้าน
ในเดือนธันวาคม พ.ศ. 2499 ผู้บัญชาการทหารในเกาะสุมาตราได้ประกาศเข้าควบคุมรัฐบาลท้องถิ่น วิกฤติได้ขยายไปในเดือนมีนาคม พ.ศ. 2500 ผู้บัญชาการทหารแห่งอินโดนีเซียตะวันออกได้ประกาศกฎอัยการศึก ต่อมา คณะรัฐมนตรีลาออก และซูการ์โนได้ประกาศกฎอัยการศึกทั่วประเทศ ในเดือนพฤษภาคม พ.ศ. 2500 สุมิตโตร โยโยฮาดิกุสุโม สมาชิกพรรคสังคมนิยมอินโดนีเซียได้ออกจากจาการ์ตาไปยังสุมาตรา และพรรคสังคมนิยมอินโดนีเซียได้เรียกร้องให้จัดตั้งคณะรัฐมนตรีใหม่ในเดือนมกราคม พ.ศ. 2501 ต่อมา ในเดือนกุมภาพันธ์ได้มีการจัดตั้งรัฐบาลของฝ่ายกบฏเรียกรัฐบาลปฏิวัติแห่งสาธารณรัฐอินโดนีเซีย มี อามีร ซารีฟุดดินเป็นนายกรัฐมนตรี ฮัตตาและสมาชิกพรรคสังคมนิยมอินโดนีเซียในจาการ์ตาเรียกร้องให้มีการเจรจา แต่รัฐบาลตัดสินใจปราบปรามด้วยกำลังทหาร และปราบฝ่ายกบฏได้ในช่วงกลางปี พ.ศ. 2501 หลังจากนั้น ซูการ์โนยังคงใช้ประชาธิปไตยแบบชี้นำต่อไป จนกระทั่งพรรคสังคมนิยมอินโดนีเซียและพรรคมัสยูมีถูกคว่ำบาตรในเดือนสิงหาคม พ.ศ. 2503 เพราะต่อต้านประชาธิปไตยแบบชี้นำ
ปรัชญาของพรรคได้รับอิทธิพลจากลัทธิมาร์ก ต้องการให้สร้างความทันสมัย พัฒนาเศรษฐกิจ ต่อต้านการใช้ชาตินิยมแบบสุดขั้ว และต่อต้านต่างชาติ
เมกีวเลิฟซอง
Meikyū Love Song () เป็นซิงเกิลลำดับที่ 36 ของวงบอยแบนด์ญี่ปุ่น อะระชิ. 
""Meikyū Love Song"" เป็นเพลงประกอบของละครโทรทัศน์ญี่ปุ่นเรื่อง "Nazotoki wa Dinner no Ato de" เรื่องราวเกี่ยวกับคุณหนูผู้เป็นตำรวจกับพ่อบ้านปากร้ายแต่สืบสวนเก่ง ที่นำแสดงโดยสมาชกในวง โช ซะกุไร
ซิงเกิลนี้สามารถขายได้ถึง 240,000 แผ่นภายในวันแรก ได้อันดับที่ 1 บนออริคอนชาร์ตรายสัปดาห์ และยังได้ครองอันดับที่ 1 ในออริคอนชาร์ตประจำเดือนพฤศจิกายน พ.ศ. 2554 ด้วยจำนวนที่ขายได้ 602,482 ชุดยังไม่รู้รีดวงอาทิตเข้าหาก็ไม่รู้หรอกนะเครื่องมือหลบ"ดวงอาทิตย์"ผมมีอยู่แล้วโดดไปโดดมารู้ว่าใช้ใด้ก็คนเดิมนั่นแหละ
ลีลีซ ฮันดายานี
ลีลีซ ฮันดายานี () นักยิงธนูชาวอินโดนีเซีย เกิดเมื่อ 15 เมษายน พ.ศ. 2508 เข้าแข่งขันยิงธนูประเภททีมหญิงในกีฬาโอลิมปิก พ.ศ. 2531 ที่โซล ร่วมกับนูร์ฟีตรียานา ซัลมัน และกูซูมา วาร์ดานี ได้เหรียญเงินยิงธนูทีมหญิง
กูซูมา วาร์ดานี
กูซูมา วาร์ดานี () นักยิงธนูชาวอินโดนีเซีย เกิดเมื่อ 20 กุมภาพันธ์ พ.ศ. 2507 ที่มากัซซาร์ เข้าแข่งขันยิงธนูประเภททีมหญิงในกีฬาโอลิมปิก พ.ศ. 2531 ที่โซล ร่วมกับนูร์ฟีตรียานา ซัลมัน และลีลีซ ฮันดายานี ได้เหรียญเงินยิงธนูทีมหญิงในกีฬาโอลิมปิก พ.ศ. 2531 ที่โซล
ไวลด์แอตฮาร์ต (เพลงอะระชิ)
ไวลด์แอทฮาร์ท () เป็นซิงเกิลลำดับที่ 37 ของวงบอยแบนด์ญี่ปุ่น อะระชิ
เพลง "Wild at Heart" ถูกใช้ในละครโทรทัศน์ญี่ปุ่น เรื่อง "Lucky seven" เรื่องราวเกี่ยวกับนักสืบ 7 คนในสำนักงานเดียวกันแต่มีการสืบสวนที่แตกต่างกันออกไป ออกอากาศทางช่องฟูจิทีวี ตั้งแต่วันที่ 16 มกราคม พ.ศ. 2556 ถึง วันที่ 19 มีนาคม พ.ศ. 2556 ซึ่งเรื่องนี้นำแสดงโดยสมาชิกในวง จุง มะสึโมะโตะ.
ซิงเกิลนี้สามารถได้อันดับที่ 1 ของออริคอนชาร์ตรายสัปดาห์ ด้วยจำนวนที่ขายได้ 550,014 ชุด ในสัปดาห์แรกที่ออกจำหน่าย และได้อันดับที่ 3 ของออริคอนชาร์ตในครึ่งปีแรก ด้วยจำนวนที่ขายได้ 644,899 ชุด และยังได้อันดับที่ 6 ของออริคอนชาร์ตรายปี 2012 ด้วยจำนวนที่ขายได้ 649,114 ชุด
สโมสรฟุตบอลบาร์เซโลนาในฤดูกาล 2009–10
ในฤดูกาล 2009-10 ของสโมสรฟุตบอลบาร์เซโลนา เริ่มยุคใหม่ด้วยนักเตะตัวสำคัญ และโค้ชเปป กวาร์ดีโอลา ผู้ที่พาให้ทีมคว้าแชมป์ลาลีกาได้สำเร็จ
โรงเรียนนานาชาติ ไทย-จีน
โรงเรียนนานาชาติ ไทย-จีน (Thai-Chinese International School T.C.I.S.; Mandarin Traditional: 泰國中華國際學校, Simplified: 泰国中华国际学校, Pinyin: "Tàiguó Zhōnghuá Guójì Xuéxiào") เป็นโรงเรียนเอกชน ไม่กินนอน ไม่แสวงหาผลกำไร ในอำเภอบางพลี จังหวัดสมุทรปราการ ซึ่งอยู่ในบริเวณกรุงเทพมหานครและปริมณฑลของประเทศไทย โรงเรียนตั้งขึ้นใน พ.ศ. 2538 เพื่อให้การศึกษาภาษาอังกฤษและภาษาจีนกลาง (ไต้หวัน) ให้คนไต้หวันในกรุงเทพ โรงเรียนมีเจ้าหน้าที่และครูประมาณ 100 คน และนักเรียนประมาณ 800 คน TCIS อยู่ห่างจากสนามบินสุวรรณภูมิประมาณ 54862394365843653275236758637465782678456872346587423658743657826576342875624378657823465784657823658463784568374658736475862347567436572365724657824635623894679875924756124627657236458236597268473965842756278357824657862387456827465782657423659782346578234654684958679345685676542365762574658765726756348562865237865726527534725962357548623943658436532752367586374657826784568723465874236587436578265763428756243786578234657846578236584637845683746587364758623475674365723657246578246356238946798759247561246276572364582365972684739658427562783578246578623874568274657826574236597823465782346546849586793456856765423657625746587657267563485628652378657265275347259623575486239436584365327523675863746578267845687234658742365874365782657634287562437865782346578465782365846378456837465873647586234756743657236572465782463562389467987592475612462765723645823659726847396584275627835782465786238745682746578265742365978234657823465468495867934568567654236576257465876572675634856286523786572652753472596235754862394365843653275236758637465782678456872346587423658743657826576342875624378657823465784657823658463784568374658736475862347567436572365724657824635623894679875924756124627657236458236597268473965842756278357824657862387456827465782657423659782346578234654684958679345685676542365762574658765726756348562865237865726527534725962357548623943658436532752367586374657826784568723465874236587436578265763428756243786578234657846578236584637845683746587364758623475674365723657246578246356238946798759247561246276572364582365972684739658427562783578246578623874568274657826574236597823465782346546849586793456856765423657625746587657267563485628652378657265275347259623575486239436584365327523675863746578267845687234658742365874365782657634287562437865782346578465782365846378456837465873647586234756743657236572465782463562389467987592475612462765723645823659726847396584275627835782465786238745682746578265742365978234657823465468495867934568567654236576257465876572675634856286523786572652753472596235754862394365843653275236758637465782678456872346587423658743657826576342875624378657823465784657823658463784568374658736475862347567436572365724657824635623894679875924756124627657236458236597268473965842756278357824657862387456827465782657423659782346578234654684958679345685676542365762574658765726756348562865237865726527534725962357 นาทีโดยการขับรถ
สโมสรฟุตบอลบาร์เซโลนาในฤดูกาล 2010–11
ในฤดูกาล 2010-11 ของสโมสรฟุตบอลบาร์เซโลนา เริ่มยุคใหม่ด้วยนักเตะตัวสำคัญ และโค้ชเปป กวาร์ดีโอลา ผู้ที่พาให้ทีมคว้าแชมป์ลาลีกาได้สำเร็จ
เจ้าพระยาสิริรัตนมนตรี (หงส์ สุจริตกุล)
เจ้าพระยาสิริรัตนมนตรี (หงส์ สุจริตกุล) อดีตรัฐมนตรีและองคมนตรี ได้รับพระราชทานนามสกุล "สุจริตกุล"
เจ้าพระยาสิริรัตนมนตรี มีนามเดิมว่าหงส์ เกิดเมื่อวันศุกร์ ขึ้น 6 ค่ำ เดือน 9 ปีมะแม ตรงกับวันที่ 31 กรกฎาคม พ.ศ. 2378 เป็นบุตรคนโตหลวงอาสาสำแดง (แตง) และคุณท้าวสุจริตธำรง (นาค)
ได้รับราชการเป็นมหาดเล็กตั้งแต่รัชสมัยพระบาทสมเด็จพระนั่งเกล้าเจ้าอยู่หัว ถึงรัชสมัยพระบาทสมเด็จพระจอมเกล้าเจ้าอยู่หัวได้รับแต่งตั้งเป็น"นายพลพัน" หุ้มแพรมหาดเล็ก แล้วเลื่อนเป็น"นายจ่าเรศ" ถึงรัชสมัยพระบาทสมเด็จพระจุลจอมเกล้าเจ้าอยู่หัวได้รับบรรดาศักดิ์เป็น"หลวงนาวานุรักษ์" กรมรักษาโรงเรือ ต่อมาเลื่อนเป็น"พระยาราชประสิทธิ์" แล้วเลื่อนเป็น"พระยาศรีพิพัฒน์รัตนราชโกษาธิบดี" ในปี พ.ศ. 2437
วันอังคารที่ 3 มกราคม ร.ศ. 129 (พ.ศ. 2453) ได้รับสถาปนาเป็นเจ้าพระยา มีสมญาจารึกในหิรัญบัฏว่า "เจ้าพระยาสิริรัตนมนตรี เทพวัชรีมหาประยุรญาติ บรมนารถมานิตวิสิษฐศักดิ์ สัตยารักษ์สถาพร จิรุปกรณ์ราชกิจ สุจริตจริยวัตร รัตตัญญุบุรุษ สุทธิถิราธยาไศรย ศรีรัตนไตรยคุณธาดา อภัยพิริยบรากรมพาหุ" ถือศักดินา 10,000
เจ้าพระยาสิริรัตนมนตรี ป่วยเป็นโรคชรา ถึงแก่อสัญกรรมเมื่อวันที่ 1 กันยายน พ.ศ. 2463 เวลา 20:30 น. สิริอายุได้ 86 ปี ได้รับพระราชทานโกศไม้สิบสองบรรจุศพ
ปลากุแล
ปลากุแล หรือ ปลาหลังเขียว เป็นสกุลของปลาทะเลขนาดเล็กสกุล "Sardinella" (/ซาร์ดิแน็ลลา/) ในวงศ์ปลาหลังเขียว (Clupeidae)
จัดเป็นปลาซาร์ดีนหรือปลาเฮร์ริงอีกจำพวกหนึ่ง มีลักษณะสัณฐานทั่วไปคล้ายกับปลาในสกุล "Herklotsichthys" คือ ลำตัวแบนข้างมาก สันท้องแหลม เกล็ดบางหลุดง่าย เกล็ดในแนวสันท้องเป็นเหลี่ยมคมเรียงต่อกันคล้ายฟันเลื่อย ปากเล็กเชิดขึ้นเล็กน้อย ฟันเล็กมาก ซี่เหงือกมีจำนวนมาก ไม่มีก้านครีบแข็งหรือเงี่ยง ลำตัวสีเงิน เฉพาะด้านหลังสีน้ำเงินเข้ม บนลำตัวที่ใกล้มุมแผ่นปิดเหงือกมักมีแต้มสีดำคล้ำหนึ่งจุด ครีบหลัง และครีบหางสีดำคล้ำอมเหลือง แต่ทว่ามีรูปร่างที่ยาวกว่า
นอกจากนี้แล้ว ปลากุแลยังเป็นปลาที่มีวิวัฒนาการมาจากปลาในสกุล "Harengula" ที่อยู่ในวงศ์เดียวกัน โดยมีลักษณะแทบจะแยกกันไม่ออก โดยมีความต่างกันที่เกล็ดเท่านั้น
จัดเป็นปลาผิวน้ำ ที่อาศัยอยู่รวมกันเป็นฝูงใหญ่ ลูกปลาขนาดเล็กอาจอยู่รวมใกล้ชายฝั่งทะเล, ปากแม่น้ำ หรือลากูนได้ พบกระจายพันธุ์ในทะเลและมหาสมุทรเขตร้อนและเขตอบอุ่น ทั้งมหาสมุทรแอตแลนติก, มหาสมุทรอินเดีย, ทะเลเมดิเตอเรเนียน และมหาสมุทรแปซิฟิก
เป็นปลาเศรษฐกิจที่สำคัญ และในธรรมชาติยังเป็นปลาที่เป็นอาหารสำคัญของวาฬบาลีน เช่น วาฬบรูดาอีกด้วย เหมือนปลาในสกุลอื่นในวงศ์เดียวกันหรือใกล้เคียง
ปลาสแปรตแม่น้ำ
ปลาสแปรตแม่น้ำ () เป็นสกุลของปลาน้ำจืดในสกุล "Clupeichthys" ในวงศ์ปลาหลังเขียว (Clupeidae) จัดเป็นปลาสแปรตหรือปลาเฮร์ริงจำพวกหนึ่ง เป็นปลามีขนาดเล็กพบในแม่น้ำหรือแหล่งน้ำจืดต่าง ๆ ในภูมิภาคเอเชียตะวันออกเฉียงใต้ จัดเป็นปลาเศรษฐกิจที่สำคัญในท้องถิ่น
ปลาเฮร์ริงน้ำจืด
ปลาเฮร์ริงน้ำจืด () เป็นกลุ่มปลาขนาดเล็กกลุ่มหนึ่ง จัดอยู่ในวงศ์ย่อย Pellonulinae ในวงศ์ปลาหลังเขียว (Clupeidae)
เป็นปลาหลังเขียวหรือปลาเฮร์ริงจำพวกหนึ่ง พบกระจายพันธุ์ในน้ำจืดหรือน้ำกร่อยทั่วโลก บางสกุลและบางชนิดได้สูญพันธุ์ไปแล้วตั้งแต่ยุคก่อนประวัติศาสตร์
สกุล
กบแคระแอฟริกัน
กบแคระแอฟริกัน () เป็นสัตว์สะเทินน้ำสะเทินบกจำพวกกบสกุลหนึ่ง จัดอยู่ในสกุล "Hymenochirus" ในวงศ์กบเล็บ (Pipidae)
เป็นกบที่มีขนาดเล็ก อาศัยอยู่ในน้ำตลอดชีวิต มีลำตัวแบนราบมาก ขายื่นออกไปทางด้านข้างลำตัว ไม่มีเส้นข้างลำตัวเหมือนกบสกุลอื่นในวงศ์เดียวกัน ขาหลังใหญ่และมีแผ่นหนังเป็นพังผืดระหว่างนิ้วตีนใหญ่มาก ขาหน้ามีนิ้วตีนยาวและมีพังผืด ลูกอ๊อดกินสัตว์ขนาดเล็กต่าง ๆ เป็นอาหาร
มีความยาวเฉลี่ยประมาณ 6.35 เซนติเมตร (2.5 นิ้ว) อายุสูงสุดที่พบคือ 20 ปี พบกระจายพันธุ์ในแหล่งน้ำจืดต่าง ๆ ของทวีปแอฟริกา แถบลุ่มน้ำคองโก
เป็นกบที่มีขนาดเล็ก จึงนิยมเลี้ยงกันเป็นสัตว์น้ำสวยงามเหมือนปลาสวยงามในตู้กระจก โดยเฉพาะอย่างยิ่งในตัวที่เป็นสีเผือก
ท่อยิงตอร์ปิโด
ท่อยิงตอร์ปิโด () เป็นอุปกรณ์ทรงกระบอกที่ใช้ในการปล่อยตอร์ปิโด ท่อยิงตอร์ปิโดมีอยู่สองประเภทหลักคือ ท่อยิงตอร์ปิโดใต้น้ำที่ติดตั้งในเรือดำน้ำและเรือผิวน้ำบางประเภท และท่อยิงตอร์ปิโดแบบฐานยิง (เรียกอีกอย่างว่า ฐานปล่อยตอร์ปิโด, Torpedo launcher) ที่ติดตั้งบนเรือผิวน้ำ ฐานปล่อยตอร์ปิโดของเรือผิวน้ำจะถูกออกแบบมาให้ใช้งานได้ตามประเภทของตอร์ปิโดที่รองรับเท่านั้น ในขณะที่ท่อยิงตอร์ปิโดของเรือดำน้ำจะมีขนาดมาตฐาน ท่อยิงปิโดยุคใหม่จะมีขนาดมาตรฐาน คือ 324 มม. (12.75 นิ้ว) สำหรับตอร์ปิโดเบาบนเรือผิวน้ำ และมีขนาด 533 มม. (21 นิ้ว) สำหรับตอร์ปิโดหนักในเรือดำน้ำ นอกเหนือไปจากนี้ก็ยังมีอีกหลายขนาดที่ใช้งานแตกต่างกันออกไป
ท่อยิงตอร์ปิโดของเรือดำน้ำนั้นมีกลไกซับซ้อนมากกว่าฐานปล่อยตอร์ปิโดของเรือผิวน้ำ เนื่องจากท่อนั้นต้องส่งตอร์ปิโดจากภายในเรือออกไปยังมวลน้ำภายนอกเรือที่มีความดันมากกว่า ทำให้ท่อยิงตอร์ปิโดจำเป็นต้องมีแอร์ล็อกเพื่อป้องกันน้ำไหลเข้ามาภายในตัวเรือ
กีฬาทางน้ำชิงแชมป์โลก 1975
กีฬาทางน้ำชิงแชมป์โลก 1975 (; ) จัดขึ้นที่กาลี, ประเทศโคลอมเบีย ระหว่างวันที่ 19 กรกฎาคม – 27 กรกฎาคม โดยมีนักกีฬาเข้าร่วมทั้งหมด 682 คน
อุยกูร์
อุยกูร์ (อุยกูร์: ئۇيغۇر; ) เป็นกลุ่มชนเตอร์กิกกลุ่มหนึ่งที่อาศัยอยู่ในเอเชียตะวันออกและเอเชียกลาง ปัจจุบันชาวอุยกูร์ส่วนใหญ่อาศัยอยู่ในเขตปกครองตนเองซินเจียงอุยกูร์
กีฬาทางน้ำชิงแชมป์โลก 1978
กีฬาทางน้ำชิงแชมป์โลก 1978 (; ) จัดขึ้นที่เมืองเบอร์ลินตะวันตก, ประเทศเยอรมนีตะวันตก ระหว่างวันที่ 20 สิงหาคม – 28 สิงหาคม
มาร์ก รึตเตอ
มาร์ก รึตเตอ () เกิดเมื่อวันที่ 14 กุมภาพันธ์ พ.ศ. 2510 เป็นนายกรัฐมนตรีแห่งเนเธอร์แลนด์ หลังจากชนะการเลือกตั้งทั่วไปสมัยแรกเมื่อปี พ.ศ. 2553 และสมัยที่ 2 เมื่อปี พ.ศ. 2555 และหัวหน้าพรรคประชาชนเพื่อเสรีภาพและประชาธิปไตยคนปัจจุบัน
กุสตาวู เองดริส
กุสตาวู เองดริส (; 23 สิงหาคม ค.ศ. 1975 —) เป็นนักกีฬาวอลเลย์บอลชายชาวบราซิล เป็นสมาชิกคนหนึ่งของทีมชาติบราซิล และสโมสรวอลเลย์บอลบราซิลอะปาวีกานูซ เขาเล่นตำแหน่งตัวบล็อกกลาง
กุสตาวู เองดริส เกิดที่ปาสซูฟูนดู, รัฐรีโอกรันดีโดซูล, ประเทศบราซิล เขามีน้องชายชื่อมูรีลู เป็นนักวอลเลย์บอลทีมชาติบราซิล เขาแต่งงานกับราเชล พวกเขามีลูกชายสองคนชื่อว่า เอนซู - เอริค
พระยาสิงห์เสนี (สอาด สิงหเสนี)
นายพลตรี พระยาสิงห์เสนี นามเดิม สอาด สกุลสิงหเสนี เป็นขุนนางชาวสยาม ผู้ดำรงตำแหน่งสำคัญหลายตำแหน่ง เช่น องคมนตรี อัครราชทูต เจ้ากรมคลังแสงสรรพาวุธ เป็นต้น
พระยาสิงห์เสนี มีนามเดิมว่าสอาด เกิดเมื่อวันศุกร์ขึ้น 11 ค่ำ เดือน 11 ปีมะแม ตรงกับวันที่ 7 ตุลาคม พ.ศ. 2402 เป็นบุตรคนที่ 4 ของพระยาเพ็ชรชฎา (ดิศ สิงหเสนี) กับคุณหญิงนุ่ม ถึงปี พ.ศ. 2411 พระอินทรเทพ (ทับ ทรรพนันทน์) ขณะมีบรรดาศักดิ์เป็นหลวงสิทธิ์นายเวร ได้พาไปถวายตัวเป็นมหาดเล็กไล่กา
พ.ศ. 2423 ได้ลาอุปสมบท ณ วัดโสมนัสราชวรวิหาร โดยมีสมเด็จพระวันรัตน์ (ทับ พุทฺธสิริ) เป็นพระอุปัชฌาย์ พระวรวงศ์เธอ พระองค์เจ้าพระอรุณนิภาคุณากร และสมเด็จพระพุฒาจารย์ (เขียว จนฺทสิริ) เป็นคู่พระกรรมวาจาจารย์ บวชอยู่ 9 เดือนจึงลาสิกขาบท แล้วกลับไปรับราชการ
เดือนสิงหาคม พ.ศ. 2426 ย้ายไปดำรงตำแหน่งผู้ช่วยทูตฝ่ายทหารเหล่าทัพประจำกรุงปารีส ต่อมาได้เยือนหลายประเทศและเข้าเฝ้าประมุขรัฐหลายท่าน เช่น สมเด็จพระราชินีนาถวิกตอเรียในระหว่างพระราชพิธีกาญจนาภิเษก สมเด็จพระเจ้าออสการ์ที่ 2 แห่งสวีเดน ประธานาธิบดีโกรเวอร์ คลีฟแลนด์ และจักรพรรดิเมจิ
เมื่อกลับมารับราชการในสยาม ท่านได้รับแต่งตั้งเป็นข้าหลวงเทศาภิบาลมณฑลนครราชสีมา ได้ถวายบังคมลาไปรับราชการในวันที่ 30 เมษายน พ.ศ. 2437
วันที่ 9 มกราคม พ.ศ. 2439 ได้รับแต่งตั้งเป็นองคมนตรี พ.ศ. 2442-2445 ไปดำรงตำแหน่งอัครราชทูตประจำกรุงลอนดอน พ.ศ. 2443-พ.ศ. 2444 เป็นอัครราชทูตประจำกรุงวอชิงตัน ดี.ซี. แล้วกลับสยามในปี พ.ศ. 2445
ในปี พ.ศ. 2446 ได้ดำรงตำแหน่งปลัดทูลฉลองกระทรวงกลาโหม เมื่อพระบาทสมเด็จพระจุลจอมเกล้าเจ้าอยู่หัวเสด็จสวรรคต ท่านได้เข้าพิธีถือน้ำและรับแต่งตั้งเป็นองคมนตรี ณ พระอุโบสถวัดพระศรีรัตนศาสดาราม ในวันที่ 24 ตุลาคม พ.ศ. 2453 พ.ศ. 2453 เป็นเจ้ากรมคลังแสงสรรพาวุธ และในปี พ.ศ. 2455 เป็นผู้ช่วยสมุหราชองครักษ์ ถึง พ.ศ. 2456 จึงเกษียณจากราชการพระยาสิงห์เสนี มีบุตรธิดา 3 คนกับคุณหญิงหงษ์ สิงหเสนี (ธิดาของพระยาประชาชีพบริบาล (เหม สิงหเสนี) กับคุณหญิงเกด) ได้แก่
และมีบุตรธิดากับอนุภรรยาอีกหลายคน ได้แก่
พระยาสิงห์เสนี ป่วยด้วยโรคไข้หวัดใหญ่และปอดอักเสบมาตั้งแต่วันที่ 8 กุมภาพันธ์ พ.ศ. 2474 นายแพทย์ หลวงประกิตเวชศักดิ์ และนายแพทย์ พระสุนทโรสถ จากโรงพยาบาลจุฬาลงกรณ์ ช่วยกันรักษา แต่อาการยังทรุดลงเนื่องจากท่านชราภาพ จนถึงแก่อนิจกรรมเมื่อวันที่ 16 กุมภาพันธ์ พ.ศ. 2474 ได้รับพระราชทานโกศโถประกอบศพ ชั้นรองโกศ 2 ชั้น ฉัตรเบญจาตั้ง 4 คัน เป็นเกียรติยศ และได้รับพระราชทานเพลิงศพเมื่อวันที่ 11 เมษายน พ.ศ. 2475 เวลา 17:30 น. ณ วัดเทพศิรินทราวาส
อำเภอคุจิ
อำเภอคูจิ () เป็นอำเภอที่ตั้งอยู่ในจังหวัดอิบารากิ ประเทศญี่ปุ่น
ไทโรซีน
ไทโรซีน (; ) เป็นกรดอะมิโนชนิดหนึ่ง ซึ่งกรดอะมิโนเป็นหน่วยย่อยของโปรตีน โดยคำว่า ไทโรซีน มาจากคำว่า "tyros" ในภาษากรีก แปลว่า ชีส เนื่องจาก ไทโรซีส ถูกพบครั้งแรกจากการย่อยชีสในปี ค.ศ. 1846
ร่างกายสามารถสังเคราะห์ ไทโรซีน ได้จาก ฟีนิลอะลานีน ซึ่งฟีนิลอะลานีน เป็นกรดอะมิโนจำเป็น ร่างกายไม่สามารถสังเคราะห์เองได้ ต้องรับประทานจากอาหารเท่านั้น
โดยเอมไซม์ฟินิลอะลานีนไฮดรอกซีเลส เป็นตัวเร่งปฏิกิริยาเปลี่ยน ฟีนิลอะลานีน ให้เป็น ไทโรซีน
ตัวอย่างโรค
โรคไทโรซีนสูงในเลือดชนิดที่ 1(Tyrosinemia Type I)
ไทโรซีน เป็นสารตั้งต้นของสารสื่อประสาทได้แก่
เนื่องจาก ไทโรซีน เป็นสารตั้งต้นของสารต่างๆ ที่กล่าวมาข้างต้น จึงมีการนำ ไทโรซีน มาเป็นผลิตภัณฑ์เสริมอาหาร โดยมีการศึกษาวิจัยพบว่า ช่วยกระตุ้นสมอง ลดความเครียด ลดอาการซึมเศร้า
ไทโรซีน พบได้ในผลิตภัณฑ์อาหารที่มีโปรตีนสูง เช่น ไก่, ไก่งวง, นม, โยเกิร์ต, ชีส, ถั่วลิสง, ถั่วอัลมอนด์, เมล็ดฟักทอง, งา, ถั่วเหลือง, ถั่วลิมา, อาโวคาโด และกล้วย เป็นต้น
ไดโงะ (จังหวัดอิบารากิ)
ไดโงะ () เป็นตำบลที่ตั้งอยู่ในอำเภอคูจิ จังหวัดอิบารากิ ประเทศญี่ปุ่น
เมื่อวันที่ 1 เมษายน ค.ศ. 2012 ตำบลนี้มีประชากรประมาณ 20,140 คน และมีความหนาแน่นของประชากร 61.82 คน/กม.² มีเนื้อที่ทั้งหมด 325.78 กม.²
ปีเตอร์ วาเรลลาส
ปีเตอร์ วาเรลลาส (; 2 ตุลาคม ค.ศ. 1984 —) เป็นนักกีฬาโปโลน้ำชาวอเมริกัน
ในปี ค.ศ. 2008 เขาได้เข้าร่วมการแข่งขันโอลิมปิกฤดูร้อน 2008 ในรอบชิงชนะเลิศทีมชาติสหรัฐอเมริกา แพ้ทีมชาติฮังการี จึงทำให้ทีมชาติของเขาได้รับเหรียญเงิน
การเลือกตั้งทั่วไปในเนเธอร์แลนด์ พ.ศ. 2555
การเลือกตั้งทั่วไปในเนเธอร์แลนด์ พ.ศ. 2555 จัดขึ้นในวันที่ 12 กันยายน พ.ศ. 2555 เพื่อเลือกสมาชิกสภาผู้แทนราษฎรใหม่จำนวน 150 คน การเลือกตั้งครั้งนี้เป็นการเลือกตั้งก่อนกำหนด การเลือกตั้งครั้งนี้เป็นชัยชนะของพรรคประชาชนเพื่อเสรีภาพและประชาธิปไตยซึ่งนำโดยนายมาร์ก รึตเตอ นายกรัฐมนตรี และสามารถจัดตั้งรัฐบาลผสมกับพรรคแรงงาน
เอฟเอคอมมิวนิตีชีลด์ 2013
การแข่งขันฟุตบอล เอฟเอคอมมิวนิตีชีลด์ 2013 จัดแข่งขันมาเป็นครั้งที่ 91 ของ เอฟเอคอมมิวนิตีชีลด์,เป็นการแข่งขันฟุตบอลประจำปีในการต่อกรของทีมแชมป์ พรีเมียร์ลีก และทีมแชมป์ เอฟเอคัพ. ครั้งนี้ถูกจัดขึ้นที่ สนามกีฬาเวมบลีย์ ใน กรุงลอนดอน เมื่อวันที่ 11 สิงหาคม พ.ศ. 2556. เกมนี้เป็นการพบกันระหว่าง แชมเปียนส์ของฟุตบอล พรีเมียร์ลีก ฤดูกาล 2012–13, แมนเชสเตอร์ ยูไนเต็ด, และ เอฟเอคัพ ฤดูกาล 2012–13 ทีมชนะเลิศ, วีแกน แอธเลติก. ต่อไปนี้การตกชั้นของทีมวีแกนสู่ ฟุตบอลลีกแชมเปียนชิป เพียงไม่กี่วันหลังจากประสบความสำเร็จในถ้วยของพวกเขา, มันเป็นครั้งแรกที่ทีมนอกเหนือจากดิวิชันสูงสุดให้ความสำคัญในคอมมิวนิตี ชีลด์ ตั้งแต่ เวสต์แฮม ยูไนเต็ด ใน ปี ค.ศ. 1980.
แมนเชสเตอร์ ยูไนเต็ด ชนะเลิศโล่การกุศลรายการนี้เป็นสมัยที่ 16 ทันทีและรวมเป็นสมัยที่ 20 หลังจากชัยชนะ 2–0 เหนือทีม วีแกน แอทเลติก, จากการทำคนเดียวสองประตูของ โรบิน ฟัน แปร์ซี.
โล่การกุศลของฤดูกาลนี้เ็นที่โดดเด่นโดยเฉพาะอย่างยิ่งสำหรับเกียรติประวัติในฐานะผู้จัดการทีมแมนเชสเตอร์ ยูไนเต็ดของ เดวิด มอยส์, ในสิ่งที่เป็นแมตช์แรกของเขาอย่างเป็นทางการin what ในความดูแลของสโมสรหลังจากที่ เซอร์ อเล็กซ์ เฟอร์กูสัน เกษียณตัวเองหลังจบฤดูกาล 2012–13.
กลุ่มอาการสเตอร์จ-เวเบอร์
กลุ่มอาการสเตอร์จ-เวเบอร์ () เป็นโรคของความผิดปกติแต่กำเนิดของระบบประสาทและผิวหนัง (ฟาโคมาโตซิส) อย่างหนึ่ง มักพบกับการมีปานพอร์ตไวน์บนใบหน้า ต้อหิน อาการชัก ความบกพร่องทางสติปัญญา และหลอดเลือดผิดปกติที่เยื่อหุ้มสมองข้างเดียวกัน (ipsilateral leptomeningeal angioma) ผู้ป่วยโรคนี้จะมีหลอดเลือดผิดปกติบนผิวสมอง ส่วนใหญ่เป็นเพียงด้านเดียว
มอร์แกน ชเนแดร์แล็ง
มอร์แกน ชเนแดร์แล็ง (; เกิดวันที่ 8 พฤศจิกายน ค.ศ. 1989) เป็นนักฟุตบอลชาวฝรั่งเศส ปัจจุบันเล่นให้กับเอฟเวอร์ตัน และ ทีมชาติฝรั่งเศส ในตำแหน่งกองกลางตัวรับ
ชเนแดร์แล็งสร้างชื่อมากับเซาแทมป์ตัน ในตำแหน่งกองกลางตัวรับ ก่อนจะย้ายมาสู่แมนเชสเตอร์ยูไนเต็ด สโมสรในระดับใหญ่ขึ้นในช่วงที่มีลูวี ฟัน คาล เป็นผู้จัดการสโมสรและหัวหน้าผู้ฝึกสอน แต่ทว่าเพียงฤดูกาลเดียวเมื่อทางสโมสรได้เปลี่ยนตัวผู้จัดการสโสรและหัวหน้าผู้ฝึกสอนเนื่องจากฟัน คาล ไม่สามารถนำพาสโมสรไปสู่ความสำเร็จได้ เป็นโชเซ มูรีนโย ชเนแดร์แล็งไม่ได้รับการลงเล่นอย่างต่อเนื่อง โดยได้ลงเล่นในพรีเมียร์ลีกไปเพียง 3 นัดเท่านั้น ทำให้ในต้นปี ค.ศ. 2017 จึงได้ย้ายไปสู่เอฟเวอร์ตันด้วยค่าตัว 20 ล้านปอนด์ (ราว 900 ล้านบาท) ด้วยสัญญา 4 ปีครึ่ง และอาจเพิ่มเป็น 24 ล้านปอนด์ (ราว 1,080 ล้านบาท) ได้ในอนาคต
นูร์ฟีตรียานา ซัลมัน
นูร์ฟีตรียานา ซัลมัน () หรือ นูร์ฟีตรียานา ไซมัน () นักยิงธนูชาวอินโดนีเซีย เกิดเมื่อ 7 มีนาคม พ.ศ.2505 เข้าแข่งขันยิงธนูประเภททีมหญิงในกีฬาโอลิมปิก พ.ศ. 2531 ที่โซล ร่วมกับลีลีซ ฮันดายานี และกูซูมา วาร์ดานี ได้เหรียญเงินยิงธนูทีมหญิงในกีฬาโอลิมปิก พ.ศ. 2531 ที่ โซล
แรมา ลีซา รุมเบอวัส
แรมา ลีซา รุมเบอวัส (Raema Lisa Rumbewas) นักยกน้ำหนักชาวอินโดนีเซีย เกิดเมื่อ 10 กันยายน พ.ศ. 2523 ที่ ปาปัว ประเทศอินโดนีเซีย ได้เหรียญเงินกีฬายกน้ำหนักในโอลิมปิกเกมส์ถึง 2 ครั้ง ครั้งแรกได้เหรียญเงินในยกน้ำหนักหญิงรุ่น 48 กิโลกรัม ในกีฬาโอลิมปิก พ.ศ. 2543 ที่ ซิดนีย์ และได้เหรียญเงินอีกครั้งในยกน้ำหนักหญิงรุ่น 53 กิโลกรัม ในกีฬาโอลิมปิก พ.ศ. 2547 ที่ เอเธนส์ ส่วนกีฬาโอลิมปิก พ.ศ. 2551 ที่ปักกิ่ง เธอลงแข่งขันในรุ่นเดิม แต่ได้เพียงอันดับที่ 4.
อาร์ดี วีรานาตา
อาร์ดี วีรานาตา (Ardy Wiranata) นักแบดมินตันชาวอินโดนีเซีย เกิดเมื่อ 10 กุมภาพันธ์ พ.ศ. 2513 เขาเป็นนักแบดมินตันอันดับสูงของโลกในใน พ.ศ. 2533 และเขาเหรียญเงินในการแข่งขันแบดมินตันชายเดี่ยวในกีฬาโอลิมปิก พ.ศ. 2535 ที่ บาร์เซโลนา
แชลอนากูรา
แชลอนากูรา (; ; สัทอักษรสากล: ) เป็นเมืองในจังหวัดลูบุช ตั้งอยู่ทางตะวันตกของประเทศโปแลนด์ มีประชากรอาศัยอยู่ประมาณ 152,069 คน
เบิร์ต โซโมดิโอ
เบิร์ต โซโมดิโอ นักมวยสากลชาวฟิลิปปินส์ เกิดเมื่อ 8 กันยายน พ.ศ. 2477 สถิติการชก 32 ครั้ง ชนะ 22 (น็อค 18) เสมอ 1 แพ้ 9
โซโมดิโอขึ้นชกมวยสากลครั้งแรกประมาณเดือนธันวาคม พ.ศ. 2496 ชนะคะแนน ยัง แกรี ที่ ฟิลิปปินส์ จากนั้นขึ้นชกชนะเป็นส่วนใหญ่ รวมทั้งเคยชกชนะน็อค สมเกียรติ ลูกมาตุลี ยก 3 ที่ฟิลิปปินส์ โซโมดิโอได้ชิงแชมป์ฟิลิปปินส์รุ่นไลท์เวทเมื่อ 14 มีนาคม พ.ศ. 2502 แพ้คะแนน โบนี่ เอสปิโนซา ไม่ได้แชมป์ โซโมดิโอขึ้นชกแก้มืออีกครั้งเมื่อ 16 สิงหาคม พ.ศ. 2502 คราวนี้ชนะน็อคเอสปิโนซา ยก 7 ได้แชมป์มาครอง แต่พอป้องกันแชมป์ครั้งแรกก็แพ้คะแนนเอสปิโนซาเมื่อ 6 กันยายน พ.ศ. 2502 เสียแชมป์ไป โซโมดิโอชิงแชมป์คืนจากเอสปิโนซาอีกครั้งเมื่อ 7 มีนาคม พ.ศ. 2503 ซึ่งคราวนี้เขาเป็นฝ่ายชนะน็อคในยกที่ 9 จากนั้น ได้ชิงแชมป์ OPBF รุ่นซูเปอร์ไลท์เวทที่ว่างที่มะนิลาเมื่อ 7 พฤษภาคม พ.ศ. 2503 ชนะน็อค ออมทรัพย์ แหลมฟ้าผ่า ยก 12 ได้แชมป์มาครอง
โซโมดิโอป้องกันแชมป์ OPBF ได้ 1 ครั้ง ก็ขึ้นชิงแชมป์โลกรุ่นไลท์เวทเมื่อ 28 ตุลาคม พ.ศ. 2504 แพ้คะแนน โจอี้ บราวน์ ที่ ฟิลิปปินส์ หลังจากนั้น โซโมดิโอขึ้นชกป้องกันแชมป์ OPBF ไว้ได้อีก 4 ครั้งก็เสียแชมป์ไปเมื่อ 22 มิถุนายน พ.ศ. 2507 แพ้น็อค มาโกโตะ วาตานาเบะ ยก 5 จากนั้น โซโมดิโอก็แขวนนวมไป
ฤดูพายุเฮอร์ริเคนแปซิฟิก พ.ศ. 2558
ฤดูพายุเฮอร์ริเคนแปซิฟิก พ.ศ. 2558 เป็นฤดูกาลในอดีต ที่เคยมีการก่อตัวของพายุหมุนเขตร้อน โดยฤดูกาลนี้จะเริ่มต้นอย่างเป็นทางการในวันที่ 15 พฤษภาคม พ.ศ. 2558 ในมหาสมุทรแปซิฟิกตะวันออก และวันที่ 1 มิถุนายน พ.ศ. 2558 ในตอนกลางของมหาสมุทรแปซิฟิก และไปจบลงในวันที่ 30 พฤศจิกายน พ.ศ. 2558 นี่เป็นขอบเขตระยะเวลาที่มีพายุหมุนเขตร้อนก่อตัวมากที่สุดในแอ่งแปซิฟิก อย่างไรก็ตาม เป็นไปได้ที่พายุหมุนเขตร้อนสามารถก่อตัวขึ้นได้ตลอดเวลา จากปรากฏการณ์เอลนีโญ ฤดูนี้จึงมีพายุสูงกว่าค่าเฉลี่ย
รายชื่อต่อไปนี้ ใช้สำหรับการตั้งชื่อพายุหมุนเขตร้อนที่ก่อตัวในมหาสมุทรแปซิฟิกตะวันออกเฉียงเหนือในปี พ.ศ. 2558 สำหรับการปลดชื่อ ถ้ามีจะได้รับการประกาศโดยองค์การอุตุนิยมวิทยาโลกในฤดูใบไม้ผลิของปี พ.ศ. 2559 ซึ่งชื่อที่ไม่ถูกปลด จะถูกนำกลับมาใช้อีกครั้งในปีฤดูกาล พ.ศ. 2564และนี่ก็เป็นรายการชื่อเดียวกันกับที่เคยใช้ไปในฤดูกาล พ.ศ. 2552
สำหรับพายุเฮอร์ริเคนในมหาสมุทรแปซิฟิก เป็นเขตรับผิดชอบของศูนย์เฮอร์ริเคนมหาสมุทรแปซิฟิกกลาง ครอบคลุมพื้นที่ระหว่าง 140 องศาตะวันตกถึงเส้นแบ่งวันสากล โดยชื่อทั้งหมดจะถูกใช้หมุนวนสี่รายการ อีกสี่ชื่อจะถูกแสดงด้านล่าง
ตารางนี้แสดงพายุทั้งหมดที่ก่อตัวในปี พ.ศ. 2558 ซึ่งรวมระยะเวลาการก่อตัว, ชื่อ, บนบก–แสดงชื่อสถานที่เป็นตัวหนา– , ความเสียหาย และจำนวนผู้เสียชีวิตทั้งหมด ส่วนการเสียชีวิตในวงเล็บคือการเสียชีวิตเพิ่มเติมและทางอ้อม (เช่นการเสียชีวิตจากอุบัติเหตุบนถนน) แต่ที่เกี่ยวข้องกับพายุโดยตรงยังคงที่ ความเสียหายและการเสียชีวิตรวมถึงขณะที่พายุกลายเป็นเอ็กซ์ตราทรอปิคอล, คลื่น ความเสียหายทั้งหมดนับเป็นดอร์ล่าสหรัฐ ค่าเงินปี ค.ศ. 2015
กลุ่มอาการป่วยขณะที่ต่อมไทรอยด์ทำหน้าที่ปกติ
กลุ่มอาการป่วยขณะที่ต่อมไทรอยด์ทำหน้าที่ปกติ () กลุ่มอาการป่วยซึ่งมิใช่ต่อมไทรอยด์ () หรือกลุ่มอาการที ต่ำ ที ต่ำ () เป็นสภาพการปรับตัวหรือการเสียการกำกับของการควบคุมผลป้อนกลับกระตุ้นต่อมไทรอยด์ (thyrotropic feedback control) ซึ่งระดับที และ/หรือ ที ไม่ปกติ แต่ต่อมไทรอยด์ดูทำหน้าที่ได้ปกติ
สภาวะนี้มักพบในการอดอยาก การป่วยวิกฤตหรือผู้ป่วยในหน่วยอภิบาล รูปแบบฮอร์โมนที่พบบ่อยที่สุดในกลุ่มอาการป่วยขณะที่ต่อมไทรอยด์ทำหน้าที่ปกติ คือ ระดับที ทั้งหมดและที่ไม่จับกับโปรตีนต่ำ โดยมีระดับที และทีเอสเอช (ฮอร์โมนกระตุ้นต่อมไทรอยด์) ปกติ
สโมสรฟุตบอลทอตนัมฮอตสเปอร์ในฤดูกาล 2015–16
การแข่งขัน ฤดูกาล 2015–16 จะเป็นฤดูกาลที่ 21 ของ ทอตนัมฮอตสเปอร์ ในฟุตบอล พรีเมียร์ลีก และเป็นฤดูกาลที่ 38 ที่ยังคงโลดแล่นอย่างต่อเนื่องอยู่บนลีกสูงสุดของระบบฟุตบอลอังกฤษ พร้อมกับพรีเมียร์ลีก, สโมสรจะแข่งขันใน เอฟเอคัพ, ลีกคัพ และ ยูโรปาลีก ฤดูกาลเริ่มต้นระยะเวลาตั้งแต่วันที่ 1 กรกฎาคม ค.ศ. 2015 ถึง 30 มิถุนายน ค.ศ. 2016
http://www.tottenhamhotspur.com/first-team-profiles
รวมยอดการซื้อผู้เล่นทั้งหมด : £45,600,000
ยอดรวมรายได้ที่เข้ามาทั้งสิ้น: 44,300,000+ ปอนด์
ฤดูร้อน: £45,600,000
ฤดูหนาว: £0
รวม: £45,600,000
ฤดูร้อน: £44,300,000+
ฤดูหนาว: £0
รวม: £44,300,000+
ฤดูร้อน: £1,300,000-
ฤดูหนาว: £0
รวม: £1,300,000-
แม่โขงคลับแชมเปียนชิพ
แม่โขงคลับแชมเปียนชิพ เป็นการแข่งขันสโมสรฟุตบอลในอาเซียนสำหรับสโมสรฟุตบอลชาย ทีมสี่ทีมเข้าสู่การเป็นผู้ชนะในลีกตั้งแต่กัมพูชา, ลาว, พม่า และเวียดนาม พิธีการเปิดการแข่งขันแชมเปียนชิปจะเล่นในประเทศเวียดนามระหว่างวันที่ 31 ตุลาคม ค.ศ. 2014 และ 2 พฤศจิกายน เล่นในระบบแพ้คัดออกเริ่มต้นตั้งแต่รอบรองชนะเลิศ การแข่งขันรายการนี้ได้รับการสนับสนุนโดย โตโยต้า
แม่โขงคลับแชมเปียนชิพ 2014
แม่โขงคลับแชมเปียนชิพ 2014 เป็นฤดูกาลเปิดตัวของแม่โขงคลับแชมเปียนชิพ. สี่ทีมเข้าร่วมในฐานะทีมแชมป์ลีกภายในประเทศต่าง ๆ ประกอบไปด้วย กัมพูชา, ลาว, พม่า และเวียดนาม เปิดตัวการแข่งขันรายการนี้ที่ประเทศเวียดนามระหว่างวันที่ 31 ตุลาคม ค.ศ. 2014 และ 2 พฤศจิกายน จะลงเล่นในระบบแพ้คัดออกโดยเริ่มต้นตั้งแต่รอบรองชนะเลิศ การแข่งขันรายการนี้ได้รับการสนับสนุนโดย โตโยต้า
นิกาย
นิกายในศาสนา () หมายถึง หมู่ หรือพวกคณะนักบวชในศาสนาเดียวกัน ที่แยกออกไปเป็นพวก ๆ
นิกายในศาสนาพุทธ แบ่งออกเป็น 3 นิกายใหญ่ ๆ ได้แก่
นิกายในศาสนาคริสต์ แบ่งออกเป็น 2 นิกายใหญ่ ๆ ได้แก่
นิกายในศาสนาอิสลาม แบ่งออกเป็น 2 นิกายใหญ่ ๆ ได้แก่
นิกายในศาสนาฮินดู แบ่งออกเป็น 8 นิกายใหญ่ ๆ ได้แก่
นิกายในศาสนาซิกข์ แบ่งออกเป็น 2 นิกายใหญ่ ๆ ได้แก่
อเล็กซานเดอร์ ดุปเชค
อเล็กซานเดอร์ ดุปเชค (; 27 พฤศจิกายน ค.ศ. 1921 – 7 พฤศจิกายน ค.ศ. 1992) เป็นนักการเมืองชาวสโลวาเกีย เป็นอดีตผู้นำเชโกสโลวาเกีย (ค.ศ. 1968–1969) ในช่วงปรากสปริง เขาพยายามที่จะปฏิรูปสาธารณรัฐสังคมนิยมเชโกสโลวัก แต่ถูกบีบให้ลาออกหลังการบุกครองเชโกสโลวาเกียของฝ่ายสนธิสัญญาวอร์ซอ
อเล็กซานเดอร์ ดุปเชค เกิดเมื่อ ค.ศ. 1921 ที่เมืองอูห์โรเวค ในเชโกสโลวาเกีย และเติบโตในสาธารณรัฐสังคมนิยมโซเวียตคีร์กีซ (ปัจจุบันคือ คีร์กีซสถาน) พออายุได้ 17 ปี ครอบครัวของเขาก็ย้ายกลับไปอยู่ที่เชโกสโลวาเกีย ช่วงสงครามโลกครั้งที่สอง ดุปเชคได้เข้าร่วมกลุ่มต่อต้านนาซีในสโลวาเกีย และเข้าร่วมพรรคคอมมิวนิสต์แห่งสโลวาเกีย ซึ่งต่อมากลายเป็นพรรคคอมมิวนิสต์แห่งเชโกสโลวาเกีย กระทั่งในเดือนมกราคม ค.ศ. 1968 ดุปเชคก็ได้ขึ้นเป็นเลขานุการลำดับที่หนึ่งของพรรค การขึ้นสู่อำนาจของเขาก่อให้เกิดปรากฏการณ์ปรากสปริง ดุปเชคร่วมมือกับนักปฏิรูปหลายคนเพื่อเริ่มสิ่งที่เรียกว่า "สังคมนิยมแบบใบหน้ามนุษย์" (socialism with a human face) ซึ่งเป็นการเปิดเสรีทางการเมืองและให้สิทธิ์ต่าง ๆ กับประชาชน แต่สมาชิกบางกลุ่มในพรรคและเหล่าผู้นำสนธิสัญญาวอร์ซอมองว่าสิ่งนี้เป็นภัยต่อระบอบคอมมิวนิสต์ เดือนสิงหาคม ปีเดียวกัน สหภาพโซเวียตและกลุ่มสนธิสัญญาวอร์ซอบุกเข้าเชโกสโลวาเกีย ดุปเชคและนักปฏิรูปคนอื่น ๆ ถูกคุมตัวไปที่มอสโกและถูกบังคับให้ลงนามในพิธีสารมอสโก สองปีหลังจากปรากสปริง ดุปเชคก็ถูกขับไล่ออกจากพรรค
หลังจากถูกขับไล่ออกจากพรรค ดุปเชคและภรรยาใช้ชีวิตอย่างสงบในบราติสลาวา ในปี ค.ศ. 1989 เขาได้รับรางวัลซาคารอฟ ในปีเดียวกัน ดุปเชคได้สนับสนุนการปฏิวัติกำมะหยี่ หลังการปฏิวัติ ดุปเชคได้รับเลือกเป็นประธานรัฐสภาแห่งสมาพันธ์เชโกสโลวาเกีย จนกระทั่งถึงแก่กรรมในปี ค.ศ. 1992